“Лирика” ва шу каби психотроп дориларни ноқонуний сотганлар 5 йилгача қамалиши мумкин\n31 октябр 2020, Тошкент вақти: 06:49\nТошкентда рецептсиз сотиб олинган "Лирика" таблеткаси.\nОлий Мажлис юқори палатасининг 19 июнь куни бўлиб ўтган ялпи мажлисида сенаторлар қонунчиликка кучли таъсир қилувчи дори воситаларини ноқонуний сотганлик учун жиноий жавобгарлик жорий этишни кўзда тутувчи ўзгартишларни маъқулладилар. Бу ҳақда Сенат ахборот хизмати маълум қилди.\nҚайд этилишича, бу борада Ўзбекистон Жиноят кодексининг сифатсиз ёки қалбакилаштирилган дори воситалари айланиши билан боғлиқ ноқонуний хатти-ҳаракатлар учун жавобгарлик кўрсатилган моддасига қўшимча киритилмоқда. Яъни таркибида кучли таъсир қилувчи моддалар мавжуд бўлган дори воситаларини рецепт бўйича чакана реализация қилиш тартибини бузганлик учун алоҳида жавобгарлик белгиланяпти.\nЎзгартишларга мувофиқ, бу каби жиноятни содир этганликда айбдор деб топилган шахс беш йилгача озодликдан маҳрум қилиниши мумкин.\nҚонун мамлакат президенти томонидан имзоланганидан кейин кучга киради.\nАмалдаги қонунчиликка кўра, “дорихона бангфурушлиги” билан шуғулланган кишилар маъмурий жавобгарликка тортилиб, уларга Маъмурий жавобгарлик тўғрисидаги кодекснинг 164-моддаси (Савдо ёки хизмат кўрсатиш қоидаларини бузиш) билан базавий ҳисоблаш миқдорининг бир бараваридан саксон бараваригача миқдорда жарима солиниши мумкин.\nЎзбекистондаги дорихоналарда “Лирика”, “Трамадол” ва шу каби психотроп дориларнинг ноқонуний савдоси кенг қулоч ёйгани ҳақида Озодлик аввал бир неча бор хабар қилган.


Кимлар ва нима учун коронавирусдан кўпроқ вафот этяпти? - Hidoyat.uz\nКимлар ва нима учун коронавирусдан кўпроқ вафот этяпти?\nАсосий саҳифа Янгиликлар Дунё янгиликлари Кимлар ва нима учун коронавирусдан кўпроқ вафот этяпти?\nЧоп этилди Sentabr 9, 2020 Кимлар ва нима учун коронавирусдан кўпроқ вафот этяпти?da fikr bildirishni o'chirish\nОлимлар коронавирусдан вафот этиш кўрсаткичлари ва овқатланиш рациони ўртасидаги боғлиқликни аниқладилар. “Ўртаер денгизи” услубида парҳез тутадиганлар негадир бу борада анча юқори кўрсаткичга эга эканликлари аниқланди. Бу ҳақда “Известия” газетасига таяниб “hudud24.uz” хабар берди.\nЭслатиб ўтамиз, бундай парҳез усули ўтган асрнинг ўрталарида америкалик диетолог Маргарет Кейс томонидан тавсия қилинган бўлиб, дастлаб Ўртаер денгизи ҳавзаси мамлакатлари, кейинчалик бутун дунёга тарқалган. Ушбу парҳез турида асосан мева ва сабзавотлар истеъмол қилинади, нон ва макарон маҳсулотлари чекланган миқдорда тавсия этилади. Ёғли (зайтун мойидан ташқари), сутли (йогуртдан ташқари) тузланган ва гўштли маҳсулотлардан имкон даражасида қочиш, ҳаракатчан ҳаёт тарзига амал қилиш буюрилади.\nМаълумки, Ўртаер денгизи ҳавзаси мамлакатларига Италия, Испания, Франция, Словения, Миср, Исроил, Ливан, Греция сингари 20 дан ортиқ Европа, Осиё ва Африка давлатлари киради. Италия, Испания, Франция сингари мамлакатларда “Ўртаер денгизи” услубидаги парҳезга амалга қилиш анча кенг тарқалган. Эътиборлиси, айнан шу мамлакатларда коронавирусдан касалланганлар орасида ўлим кўрсаткичлари анча юқори.\nОлимлар Германия, Австрия, Чехия, Хитой ва Туркия сингари мамлакатларда тузланган карам ва қатиқли маҳсулотлар кўпроқ истеъмол қилиниши бу ўлкаларда коронавирусдан ўлим хавфи камроқ эканига эътибор қаратишган.\n«Ёғсизлантирилган сут ва қатиқ маҳсулотлари кўплаб парҳез турларига киритилган, улар ортиқча кислоталарни бадандан сиқиб чиқариб, липид ва углевод алмашинувини яхшилайди, бу эса, кальций ва Д витамини манбаи ҳисобланади», дейди диетолог-шифокор Наталья Пугачева.\nЭкспертлар фикрича, овқат вирусга эмас, иммун тизимига таъсир қилади. Бу тизимни эса, одамзотнинг овқатланиши билан боғлиқ одатлар шакллантиради. Иммунитетни шакллантириш учун маълум бир парҳез талабларига мунтазам амал қилиш керак бўлади. Нотўғри овқатланиш эса, турли касалликлар, масалан, семириш ва қандли диабетни келтириб чиқаради. Бу касалликлар эса, коронавируснинг оғир кечишига, ҳаттоки ўлимга сабабчи бўлади.\nЭслатиб ўтамиз, сўнгги соатларда сайёрамизда коронавирус билан зарарланиш ҳолатлари 27 миллион 300 мингдан ошган, қурбонлар сони эса 900 мингга яқинлашмоқда. Салкам 20 миллион киши бу касалликдан шифо топган.\nТокио Олимпиадаси коронавирусдан қатъи назар 2021 йилда ўтказилади


7 йил аввал 1615 siyrat.uz\nРасулуллоҳ соллаллоҳу алайҳи васаллам Мадинага келганларида шаҳар аҳли у Зотни кўчаларни тўлдириб, Аллоҳ таолога ҳамду сано айтиб кутиб олишди. Уқба ибн Амр розияллоҳу анҳу бу пайтда чорвасини ўтлатгани саҳрога чиқиб кетган эди.\nУқба Расулуллоҳ соллаллоҳу алайҳи васаллам билан қандай танишганини кейинчалик бундай сўзлайди: «Саҳродаги чўпонлар ўн икки нафар эдик. Ҳар куни у Зот ҳузурларига ичимиздан бир кишини юборардик. У қайтгач, Расулуллоҳ соллаллоҳу алайҳи васалламнинг суҳбатларини бизга етказарди. Ваҳий бўлиб тушган оятларни ўқиб берарди. Бу сўзлар менинг юрак-юрагимга таъсир этар, кўзларим ёшланар эди. Бир куни ўзимдан қаттиқ жаҳлим чиқиб: «Шу мол-дунёни деб Аллоҳ элчисининг суҳбатидан бебаҳра қолсам-а!» дедим-у, чўпонларга чорвамни ташлаб, Расулуллоҳ соллаллоҳу алайҳи васалламнинг ҳузурларига келдим. «Эй Аллоҳнинг элчиси, мен Исломни қабул қилмоқчиман» , дедим. У Зот:«Сен кимсан?» деб сўрадилар. Мен: «Уқба ибн Амр Жуҳанийман», дедим. Шундан сўнг у Зотнинг ҳузурларида қолдим. Қаерга борсалар, доимо бирга бордим. Хатто «Орқадан эргашувчи» лақабини ҳам олдим. Сафарга чиққанларида ҳам Расулуллоҳ соллаллоҳу алайҳи васаллам билан бирга юрардим. Бир куни йўлда кетаётсак, у Зот мендан: «Уқба, чарчадингми? Отимга минасанми?» деб сўрадилар. Мен «йўқ» дея олмадим. Галма-гал гоҳ яёв, гоҳ отда алмашиб кетавердик. Шунда Расулуллоҳ соллаллоҳу алайҳи васаллам :«Мен сенга иккита сурани ўргатайми?» дедилар. Мен: «Албатта», дедим. У Зот Фалақ ва Нос сураларини ўқиб: «Ҳар куни уйқудан олдин ва уйғонган вақтингда бу икки сурани ўқиш ёдингдан чиқмасин», дедилар. Мен бунга умрим охиригача амал қилишга ҳаракат қилдим». Уқба розияллоҳу анҳу Қуръони каримни чиройли ва ёқимли ўқирди. Унинг тиловатини эшитган киши йиғламасдан иложи йўқ эди. У ҳазрат Умар розияллоҳу анҳу билан боғлиқ воқеани хотирлаб, бундай дейди:«Бир куни ҳазрат Умар мени чақириб:«Бир тиловат қилиб бер», дедилар. Мен тиловат қиляпман, у Зот эса йиғлайверганидан соқоллари ҳўл бўлиб кетди. Тиловатдан сўнг ҳазрат Умарга Қуръон оятлари ёзилган қоғоз ўрамини бердим». Бу ўрам тагига «Уқба ибн Амр Жуҳаний» деб ёзилган бўлиб, уни саҳобанинг ўзи ёзган. Бу қўлёзма узоқ вақт Мисрдаги «Уқба ибн Амр» масжидида сақланиб келган. Минг афсус, ҳозиргача етиб келмаган. Манбаларда ёзилишича, Уқба ибн Амр Жуҳаний розияллоҳу анҳу шоир ва тилшунос ҳам бўлган. Аллоҳ таолонинг Каломини суювчи, Расулуллоҳ соллаллоҳу алайҳи васалламнинг суннатларини эҳтиётловчи, бировнинг ҳақидан қўрқувчи Уқба розияллоҳу анҳу умрининг охирида аҳли оиласига уч нарсага амал қилишни буюрди: биринчиси, ҳадисни фақатгина аниқ ва ишончли далил билан бўлса, қабул этинг; иккинчиси, бировдан қарздор бўлмасликка ҳаракат қилинг; учинчиси, шеър ёзишга чуқур кетманг, зеро у юрагингизни Қуръондан совутиши мумкин. Уқба ибн Амр Жуҳаний Мисрнинг Муқаттам тоғи яқинига дафн этилган.\nАзиз ҲАКИМОВ тайёрлади


Товарлар сифатини бахолаш ва сифатни бошқариш системалари. » Iqtisodiyot » Referat » Referat | Haqida\nAsosiy / ReferatIqtisodiyot Товарлар сифатини бахолаш ва сифатни бошқариш системалари.\nFayl hajmi 17,79 kB\n1.Сифат кўрсаткичлари катталигини аниқлаш усуллари\n2. Товарлар сифат даражасини баҳолаш\n3. Товарлар сифатини назорат қилиш\n4. Маҳсулот сифатини бошқариш\n1. Сифат кўрсаткичлари катталигини аниқлаш усуллари\nТоварлар сифат кўрсаткичларини аниқлашнинг органолептик, тажриба, социологик, эксперт (7 кишидан кам бўлмаган) усуллари мавжуд.\nОрганолептик усулда – товар сифати хид, кўриш, эшитиш, таъм орқали аниқланади..\nТажриба усулда – товарнинг кимёвий таркиби, физикавий, микробиологик, технологик хусусиятларини аниқланади. Натижа рақамларда ифодаланади, лекин вақти узоқдир.\nЭксперт усулда – 7 кишидан кам бўлмаган юқори малакали мутахассис-экспертлардан-товаршунос, дизайнер, конструкторлардан ташкил топади ва уларнинг фикри бўйича сифатга баҳо берилади.\nЭксперт комиссияси 2 гуруҳдан иборат бўлиб, эксперт ва ишчи гуруҳи ҳисобланади. Эксперт гуруҳ товарларга баҳо беради, ишчи гуруҳи эса техник-ташкилий ишлар: сўров ишини ташкил эттиш, анкеталарни тарқатиш ва йиғиш, эксперт баҳоларни қайта ишлаш ва анализ қилиш ишларини бажаради. Товарларга баҳо беришда комиссия аъзоларини 2/3 овози қабул қилинди деб аталади.\nЭксперт баҳолашда 5 10; 40 ёки 100 балли системалар қўлланилади. Баллар баҳолаш даврида ёки муҳокама даврида қўйилади.\nТоварлар сифат даражасини аниқлаш усуллари – дифференциал, комплекс ва аралаш усуллар ёрдамида аниқланади.\nДифференциал усулда сифат кўрсаткичлари эталонга солиштириб аниқланади.\nКомплекс ёки умумлаштирилган усулда баллар умумлаштиришда ва бу бал ҳамма кўрсатгичлар учун умумий ҳисобланади.\nАралаш усул – иккала усулдан ҳам фойдаланади.\nТоварлар сифати устидан давлат назорати – Вилоят стандартлаш ва метрология марказлари орқали амалга оширилади. Улар сифатсиз товарлар чиқаришни таъқиқлашлари, аниқланган сифатсиз товарлар хажмини корхона режасидан чиқариш ва сотилган қисмидан келган даромадни давлат бюджетига ўтказиш, махсус қабул қилиш тартиби ўрнатиш ҳуқуқига эгадирлар.\nЯна давлат савдо инспекцияси – ишлаб чиқариши, сотув ва сотиб олувчи корхоналар товарларини сифатини текширади.\nДавлат қабули – уларни тамғаси бўлган товарлар савдо базаларида текширилмасдан қабул қилинса ҳам бўлади (ташишдаги нуқсонлардан ташқари).\nТоварлар сифатини текшириш – товарларнинг сифат ва морфологик кўрсатгичларини норматив-техник хужжатларга тўғри келишига айтилади.\nТоварлар ишлаб чиқишидан олувчига етиб боргунча бир неча бор текширилади: операцион, қабул, даромад текширувлари мавжуд.\nҚабул текшируви – ишлаб чиқаришни охирида бажарилади. Сифатни бошқариш бўлими тамғаси босилиши товарни сифатлилигини билдиради.\nДаромад текшируви – саноат корхоналарига келган хом-ашёларни ва савдога келган товарларни сифати бўйича қабул қилиш жараёнига айтилади.\nТоварлар сифатини текшириши ёппасига ва сайланиш текширув турлари бўлади. Кўпроқ сайланмаси ишлатилади, чунки бу усул камроқ вақт талаб қилади. Электр лампаларини ҳар бири номинал даражадан 15% ошиқроқ кучланиш (2523)даги электр токка 10 секунд бардош бера олиши синаб кўрилиши керак. Шунда 15-200 ВТ ли лампалар ичида куйгани 1,5 % дан ошмаслиги керак, шунда улар қабул қилинади. Акс холда акт тузиб ишлаб чиқаришга қайтарилиб юборилади.\nТоварларни сифат ва морфологик кўрсатгичлари кўплиги учун текширишларда ҳаммасини таҳлил қилиши қийин. Шу сабабли стандартларини “Қабул қилиш қоидалари“ бўлимида текширишини дастурига қараб ҳар хил синовлар кўрсатилади:\nИшлаб чиқариш жараёнининг охирида тайёр маҳсулотни НТХ талабларига ёппасига баъзи кўрсатгичлар бўйича техник назорат бўлими (ТНБ) томонидан текшириш. Натижалар товарларга қўшиб жўнатиладиган хужжатларда белги қўйилади.\nРемонтга яроқлилигини 5 йилда бир марта синалади..\nТоварлар 3 та белги бўйича (сифат, миқдор, альтернатив) турли сифат гуруҳларга бўлинади.\nТоварни сифат белгиси бўйича навларга ажратилиб қабул қилинади. Дераза ойналар олий тоифа 1 ва 2 навларга, моделли пойафзаллар 2 навларга бўлинади.\nЯна нуқсонлар катта-кичиклиги бўйича жиддий, йирик ва аҳамиятсиз турларга ажратилади. Нуқсонлар келиб чиқиш бўйича ҳом-ашё, конструкция, технология ва пардозлаш нуқсонларига бўлинади.\nТоварларни миқдор белгиси бўйича қабул қилиш. Товарни сифат кўрсатгичларини миқдордан аниқлаб норматив-техник хужжатлар талабига солиштириш кўзда тутилган. Цемент сифати уни сиқишга чидамлигига (маркасига) қараб аниқланади. Буни учун цементдан кубиклар ясалади, прессланган босим йўли билан уни пишиқлиги аниқланади. 3 кун сақланган кубиклар цемент пишиқлигини ярмини билдиради. 28 кундан кейин тўла пишиқлиги кўринади. 5% ортиқ фарқ бўлмаслиги керак. Кўп фарқ қилса маркаси пасаяди 285 кг/см гача бўлса 200; 380 кг/см гача бўлса – 300.\nТоварларни альтернатив белгиси бўйича текшириш савдода кенг қўлланилади, товарлар стандарт талабларига жавоб беришига қараб ишлатишга яроқли ва яроқсиз турларга бўлинади .\nМаҳсулот сифатини бошқариш бу маҳсулотни яратиш даврида, эксплуатация қилиш жараёнида ёки истеъмол қилишда сифат кўрсатгичларини керакли даражада тутиб туриш учун харакатдир. Сифатни бошқариш - бу лойиҳалаш ва конструкциялаш босқичида оптимал даражани таъминлаш, замонавий илмий-техник имкониятларга ва харидор талабига мос келтириш, сўнгра ишлаб чиқариш жараёнида бу сифат кўрсатгичларини реал маҳсулотда таъмилаб бериш демакдир. Бу даражага маҳсулот сифатини комплекс бошқариш системаларини ишлаб чиқиб ва татбиқ этиб эришиш мумкин.\nДавлат стандартлаштириш системаси маҳсулот сифатини бошқаришни асосий омили бўлиб хизмат қилади.\nСифатни бошқариш комплекс системасига қуйидагилар киради: стандартлар - мақсадни белгиловчи, яъни маҳсулот сифатига қўйилган талабларни нормативлари, мақсадга етишни таъминловчи стандартлар, яъни сифатга таъсир этувчи омилларни регламентлаштириш.\nЭҳтиёжни олдиндан билиш стандартлари, маҳсулот сифат техник даражасини стандартлари. Савдо ассортиментини ва сифатни бошқаришни ҳамма босқичларида иштирок этиши керак.\nЛойиҳалаш ва тадқиқот қилиш босқичида савдо ташкилотлари ишлаб чиқариш ва лойиҳалаш корхоналарига янги турдаги товарларни яратишга ёки янгилашга буюртмалар беришлари керак. Тажрибавий наъмунани қабул қилишда савдо ходимлари хал қилувчи овозлардан бирини беради, чунки янги маҳсулотни истеъмол хоссаларига тўғри баҳо бериши керак.\nТайёрлаш босқичида бунда маҳсулотни аттестациядан ўтказилади. Савдо ходимлари Давлат Аттестация комиссияга аъзо бўлиб киришади.\nБунда аҳоли талаби ва эҳтиёжидан келиб чиқган холда маҳсулот сифатига объектив баҳо бериши керак.\nМуомала ва тақсимот босқичида савдо ходимлари товарларни сақлаш, ташиш, сотиш шароитларини шундай яратилиши керакки уйда маҳсулот сифатида зарар етмаслиги керак.\nБу босқичда товарлар сифат кўрсатичлари бўйича қабул қилиниши керак.\nЭксплуатация ва истеъмол қилиш босқичида товарларни тўғри эксплуатация қилиш, уларга хизмат қилиш, сифатини тиклаш, эскирган товарларни чиқитга чиқариш жараёнларини ташкил қилиш керак. Савдо бу ҳақидаги ахборотни харидорларга етказиши керак.\nБизни юртимизда маҳсулот сифатини бошқаришнинг ягона давлат тизими системаси бор.\nБундай система озиқ-овқат сохасида 1975 йилдан бошлаб ишлай бошлаган.\nУнинг асосий мақсади кам маблағ сарф қилган холда юқори сифатли маҳсулот ишлаб чиқаришдир. Бундай мақсад фақат илм-фан, техника ютуқларини илғор тажрибани ишлаб-чиқаришга кенг ва изчил жорий қилишидагина амалга ошириши мумкин.\nЮқоридаги система-давлат стандарти асосида маҳсулот ишлаб чиқаришга асосланган.\nМаҳсулотни сифатини бошқаришнинг ягона давлат системаси кенг ассортиментли янги маҳсулотни ишлаб чиқишга ва ўзлаштиришга мўлжалланган. Бу система Вазирлар маҳкамаси томонидан амалга оширилади.\nМаҳсулот сифатини бошқаришни ягона давлат системаси қуйидаги вазифани ўз зиммасига олган.\n-маҳсулотни истеъмол ва техник даражаси тўғрисида маълумот бериш;\n-ишлаб чиқарилаётган маҳсулот сифатини ошириш;\n-маҳсулот сифат даражасини баҳолаш;\n-янги хил маҳсулотни ишлаб-чиқиш ва таъминоти;\n-маҳсулотни технологиясини тайёрлаш;\n-кадрларни танлаш ва тайёрлаш;\n-доимий бир хилликни таъминлаш (уровень);\n-ташиш, сақлаш, таъминлаш;\n-соҳа текширувини таъминлаш;\n5.Р.Нормаҳматов, К.Отамуродов, Ф.Ахмеджанова, Т.Мақсудов «Товаршунослик». Т.: «Меҳнат», 2004\nwww.edu.ru - Россия Федерация олий ўқув юртларида ўқитилаётган фанлар бўйича ўқув-услубий комплекслар\nTeglar: сифат сифатини 1179илиш ишлаб керак 1179абул ма1203сулот Товарлар бўйича ма1203сулотни ани1179ланади бош1179ариш усулда давлат бўлинади сифати савдо 1179араб ба1203о товарлар\nИшлаб чиқаришни бошқариш\nОзиқ овқат товарлар сифатини аниқлаш усуллари\nИнвестицион рискларни бошқариш усуллари\nИшлаб чиқариш системаларининг ракобатбардошлиги


Абдулазиз Комилов Вашингтонда Залмай Халилзод билан учрашди\nМева-сабзавот экспортида қандай тўсиқлар бор?\nФаолият 28 March 2019 17:56 143\nИқтисодиётимизнинг муҳим бўғини бўлган мева-сабзавотчилик юртимизда хусусий сектор ривожланишининг тўрт асосий йўналишидан бирини ташкил этади. Йилига 20 миллион тоннадан зиёд мева-сабзавот маҳсулотлари етиштирилмоқда. Бироқ шунча маҳсулотнинг қарийб 70-80 фоиздан ортиғи қайта ишланмасдан қолмоқда. Бу эса мева-сабзавотчиликда қўшимча қиймат занжирини яратиш вазифасига жиддий эътибор қаратиш лозимлигини кўрсатади. Мазкур масала аграр соҳа ҳамда озиқ-овқат саноатини ривожлантириш борасидаги асосий вазифалардан саналади.\nСоҳада қўшилган қиймат занжирини яратишни рағбатлантириш, сифатли мева-сабзавот маҳсулотларини ишлаб чиқариш ва экспорт барқарорлигини таъминлаш, ишлаб чиқарувчиларнинг молиявий имкониятини кенгайтириш, шунингдек, ишлаб чиқариш рақобатбардошлигини ошириш, ноанъанавий, импорт ўрнини босувчи ва ташқи бозорда рақобатбардош маҳсулотлар етиштиришни кўпайтириш алоҳида аҳамиятга эга. Бунинг учун ҳукуматимиз қишлоқ хўжалик соҳаси, шу жумладан, мева-сабзавотлар экспортини янада ривожлантириш, божхона тартиб-таомилларини соддалаштириш, солиқ имтиёзларини яратиш борасида изчил чора-тадбирлар кўрмоқда.\nАграр соҳада энг катта муаммо – фермерларнинг қишлоқ хўжалиги соҳасида етарли билимга эга эмаслигидир. Биргина хоҳишнинг ўзи билан биз юқори ҳосилдорликка ва пировард натижага эриша олмаймиз. Замонавий фермер қишлоқ хўжалиги технологияларини бошқаришни мукаммал эгаллаган, замонавий ишлаб чиқариш ва инновация усулларидан хабардор бўлмоғи зарур. Шу боис Президентимизнинг 2017 йил 2 мартдаги “Осиё тараққиёт банки иштирокида “Мева-сабзавотчилик тармоғида қўшилган қийматни яратиш занжирини ривожлантириш” лойиҳасини амалга ошириш тўғрисида”ги қарори ижросини таъминлаш, фермер хўжаликлари ҳамда қишлоқ хўжалик корхоналарининг молиявий барқарорлигини ўстиришга кўмаклашиш мақсадида 2018 йилнинг ноябридан 2019 йилнинг февралига қадар Қорақалпоғистон Республикаси ва барча вилоятларда фермер, деҳқон хўжаликлари раҳбарлари ва томорқа ер эгалари, тадбиркорлар учун ўқув-амалий семинарлар ўтказилди.\nЎзбекистон Тадбиркорлар ва фермерларни қўллаб-қувватлаш маркази Агросаноат мажмуи ва озиқ-овқат таъминоти соҳасидаги лойиҳаларни амалга ошириш агентлиги билан ҳамкорликда ўтказилган семинарларда Қорақалпоғистон Республикаси ва барча вилоятларда белгиланган махсус режа асосида 5 мингдан зиёд фермер ва деҳқон хўжаликлари, томорқа ер эгалари иштирок этди. Тренингларда иштирокчиларнинг хўжалик юритиш малакаси, меҳнат кўникмаси ва билимлари оширилди, мева ва сабзавотларни ишлаб чиқариш ҳамда етиштириш, сақлаш ва қайта ишлаш ҳамда логистикаси ва экспортини ташкил қилиш бўйича назарий ва амалий билимлари оширилди. Мева-сабзавот ва полиз маҳсулотлари етиштириш учун ҳосилдорлиги юқори бўлган интенсив кўчат ва уруғлар сотиб олиш, томчилатиб суғоришни йўлга қўйиш, бунинг учун зарур ускуналар харид қилиш, эски токзорларни янгилаш ва янги токзорлар яратиш, мева-сабзавот маҳсулотларини сақлаш учун музлаткичлар, қайта ишлаш, саралаш ва қадоқлаш технологиялари келтириш, сабзавот маҳсулотлари етиштириш учун иссиқхоналар ва боғлар ташкил этиш, кўчатхоналар барпо қилиш ва бошқа шу каби мақсадлар учун Осиё тараққиёт банкининг молиявий кўмаги асосида тижорат банкларининг имтиёзли кредитларидан самарали фойдаланиш имкониятлари тушунтирилди. Машғулотлар давомида кўпчилик фермер ва деҳқон хўжаликлари раҳбарлари, томорқа ер эгаларида логистика, логистик марказларнинг экспортни жадаллаштиришдаги аҳамияти тўғрисида етарли билим йўқлиги аён бўлди.\nТаъкидлаш лозим, мазкур тренинг-семинарлар ҳар бир вилоятда қишлоқ хўжалигини ривожлантиришда илғор тажриба ва инновациялар, замонавий агротехник тадбирларни қўллаш, мева-сабзавотни қайта ишлаш ва экспортини ташкил қилиш, халқаро молия институтларининг маблағларини самарали ўзлаштириш масалалари қайд этилган “Йўл харитаси” ишлаб чиқилиши билан аҳамиятлидир. Давлатимиз томонидан мева-сабзавотчилик экспортини янада ривожлантиришга оид кўрилаётган чора-тадбирлар, шубҳасиз, соҳада катта бурилиш ясалишига хизмат қилади.\nАйни пайтда, мазкур масалага таҳлилий ёндашадиган бўлсак, экспортни ривожлантиришга билвосита ёки бевосита тўсиқ бўлиб турган бир қатор муаммоларни ҳал этиш лозимлиги аён бўлади.\n1. Мева-сабзавот экспортини рағбатлантириш. Бунинг учун, аввало, мавжуд муаммоларни бартараф этиш керак. Ҳозирги вақтда деҳқон, фермерларнинг қўлида кўп миқдордаги маҳсулот қолиб кетмоқда, уни хорижий истеъмолчига етказиб бериш (сотиш) тизими тўлиқ шаклланмаган. Чет давлатлар билан ўзаро товар айрибошлашга оид келишувларга эришиш, уларнинг талабига жавоб берадиган мева-сабзавот экспортини рағбатлантириш, божхона идораларида “яшил йўлак”лар ташкил этиш, имтиёзли кредит ва преференциялар берилиши лозим. Пишиқчиликда нархи жуда арзон бўлиб кетадиган ва сақлаш имконияти катта сарф-харажат талаб қиладиган маҳсулотларни қайта ишлаш корхоналарини кўпайтириш, замонавий қайта жиҳозлаш, қайта ишланган маҳсулотни чет эллардаги савдо уйлари, консалтинг компаниялари орқали экспорт шартномалари тузилиши ва етказиб берилишига кўмаклашиш ҳам айни муддао. Бунинг учун мутасадди вазирлик ва идоралар томонидан Хитой, Россия, Қозоғистон, Туркия каби давлатларда давлат-хусусий шерикчилик асосида савдо уйларини очиш талаб этилади. Шунингдек, қайта ишлаш корхоналари ва фермерлар ўртасида шартномалар тузиш ва уларнинг ижросини таъминлаш масаласини назоратга олиш лозим.\n2. Чет эллик харидорнинг талабига жавоб берадиган сабзавот уруғи, дарахт кўчати етиштириш ва унинг сифатини кафолатловчи тизим яратиш. Токи фермернинг сермашаққат меҳнати ҳавога учиб кетмасин. Экспортбоп мева-сабзавотларни экиш ва парваришлаш бўйича ҳудудларга мос ҳолда олимлар ва агрономлар томонидан технологик карталарнинг ишлаб чиқилиши, сифатли уруғ билан таъминланишни йўлга қўйилиши мақсадга мувофиқ. Бу ўринда экспортбоп кўчат навлари ва уруғлар етказиб берувчи хўжаликларни кўпайтириш ва уларни давлат томонидан молиявий қўллаб-қувватлаш даркор. Мева-сабзавот маҳсулотлари етиштирувчилар ва экспорт қилувчилар тўғрисидаги маълумот акс этувчи веб-сайт яратилиши масаласи ҳанузгача тўлиқ ҳал этилмаганини қандай тушуниш мумкин?\n3. Сертификатлаш тизимини такомиллаштириш. Тадбиркор, фермерларимиз хорижга маҳсулотларини сотишда, импортёр давлатлар томонидан маҳсулотга қўйилаётган сифат, сертификатлаш, фитосанитария, қадоқлашга оид ва бошқа талабларни ўрганишлари ва амалиётга жорий этишлари лозим. Бу масалада мутасадди идоралар элчихона, экспортни ривожлантириш ташкилотлари, божхона идоралари аниқ маълумот берилишини таъминлаши, тегишли ахборот кўмаги кўрсатиши лозим. Мева-сабзавот маҳсулотларини халқаро сифат стандартлари бўйича сертификатлаш лабораториялари тармоғини туманлар даражасида ташкил этиш соҳа ривожига туртки бўлади.\n4. Мева-сабзавот маҳсулотини экспортга етказишда замонавий инфратузилмани ривожлантириш, йўл харажатини қисқартириш. Ўзбекистон тўғридан-тўғри денгизга чиқиш имкониятига эга эмас, шунинг учун тез айнийдиган мева-сабзавотларни хорижий истеъмолчига етказиб бериш ҳамон долзарб масала бўлиб қолмокда. Буни ҳал этиш транспорт-логистика тизимини такомиллаштириш, хусусан, автомобиль, темир йўл, ҳаво-юк транспорти тармоғини ривожлантиришга бориб тақалади. Бугун ушбу тизимлардан фойдаланиш экспортчиларимизга жуда қимматга тушмоқда. Мутасадди давлат идоралари экспорт юкларини қўшни давлатлардан темир йўл, автомобиль йўллари орқали имтиёзли нархларда ўтказиш бўйича музокараларга эҳтиёж сезади. “Uzbekistan Airways” ва “Ўзбекистон темир йўллари” компаниялари товарларимизни экспорт қилиш бўйича замонавий логистика йўналишларини яратишлари зарур. Айни пайтда автомобиль халқаро юк ташувлари тизимини жаҳон бозорида рақобатбардошлигига эришиш, мева-сабзавот ташувчи автоуловлар паркини кенгайтириш, “Евро 5” стандартига жавоб берадиган замонавий совутгичли, изотермик фуралар сони ва сифатини кескин кўпайтириш чора-тадбирларини кўриш лозим.\n5. Мева-сабзавот маҳсулотларини экспорт қ????????? ??????? ????????? ????? ???? ???????.илувчилар ахборот порталини тўлиқ ишга тушириш. Экспортга йўналтирилган мева-сабзавот маҳсулотларининг турлари, ҳажмлари, суммаси ва етиштириш ҳудудлари кесими тўғрисидаги маълумотларни, шунингдек, экспорт жараёнининг барча босқичларини реал вақт режимида кузатиш имконини берувчи бундай порталнинг ишга туширилиши ҳам экспортчилар учун бирмунча қулайлик яратган бўлар эди. Ташқи бозорларни ўрганиш бўйича маркетинг тадқиқотларини олиб борувчи консальтинг хизматлари ташкил этиш ва уларнинг материалларини интернет-сайтларда эълон қилиш ҳам бу масалани ҳал этишга қисман бўлса-да ҳисса қўшади.\n6. Маҳсулот тайёрлаш ва экспортни молиялаш соҳасидаги масалаларни ҳал этиш. Хорижий ҳамкорлар одатда маҳсулотни йирик миқдорда улгуржи сотиб олиш учун буюртма қилишади. Ўртамиёна фермер ёки тадбиркор 200-300 тонналик маҳсулотни бир ўзи етиштириши қийин. Шу туфайли экспорт контракти бўйича буюртмани бажариш учун кўплаб деҳқонлар, томорқа эгалари ва деҳқон бозорларидан маҳсулотни йиғишга ҳаракат қилади. Бу эса товар кондиция – сифати, нави ва ҳоказоларнинг турли хиллигига олиб келади ва тегишли тарзда ҳар доим ҳам харидор хоҳлаган сифат, ўлчамдаги товар тайёрлашга имкон бермайди. Ушбу масалани ижобий ҳал этиш учун биринчи ўринда хорижий ҳамкорлар талабига мувофиқ экспортбоп тарзда каллибровкага келтирилган кўп миқдорда мева-сабзавот йиғиш ва уни қайта ишлаш имкониятига эга махсус жиҳозланган мева-сабзавот терминаллари сонини кўпайтириш юзасидан чора-тадбирлар кўриш талаб этилади. Мева-сабзавот терминалларини жиҳозлаш учун четдан техника ва технологиялар олиб келаётган тадбиркорларга божхона имтиёзлари янада кенгроқ қўлланиши ва молиявий кўмак берилиши айни муддао. Ушбу терминаллар экспорт юки ортиш учун мўлжалланган транспорт партиялари (контейнерлар, юк ташишга мўлжалланган (совутгичли) автомобил фуралари, вагонлар туркуми)га эга логистик марказлар билан бирга фаолият юритиши мақсадга мувофиқ. Масалан, мош харид қилмоқчи бўлган хитойлик ҳамкорлар биринчи навбатда ўзбекистонлик сотувчидан мева-сабзавот, шу жумладан, мошни йиғиш ва қайта ишлаш (каллибровка қилиш, қопларга қадоқлаш) имкониятига эга терминал бор-йўқлиги билан қизиқиши табиий. Чунки у ҳам харидор сифатида буюртмаси ўз вақтида ва сифатли бажарилишидан манфаатдор.\nХорижий ҳамкорнинг йирик миқдордаги буюртмасини бажариш ёки келгусида экспорт қилиш мақсадида маҳсулот йиғиш учун тадбиркор ёки фермер аксарият ҳолларда деҳқон бозорларида аҳолидан мева-сабзавотни нақд пулга сотиб олишга мажбур бўлади. Барча тадбиркор ва фермер ҳам бунча йирик миқдордаги (500 миллион сўмдан 1 миллардгача ва ундан юқори) нақд пулга эга эмас. Шу ўринда экспорт шартномасини бажаришда экспортчи учун улгуржи савдони молиялаштириш масаласи кун тартибига чиқади. Бу ҳам ечилиши лозим бўлган жиддий масала. Шунингдек, мева-сабзавот маҳсулотлари экспорти хавф-хатарини суғурта қилишнинг замонавий механизмларини жорий этиш, кўчат, сертификатланган уруғ ҳамда мева-сабзавот маҳсулотларини қайта ишлаш ускуналарини харид қилиш учун тижорат банкларининг кредитлари бўйича фоиз харажатларини ҳам мақбуллаштириш жоиз.\n7. Маҳсулот имижини яратиш. Юртимиздан чет элга сифатсиз маҳсулот жўнатган ва рекламация олган ташкилот, фермерлар рўйхати (реестри) яратилиши жоиз, токи бошқа чет эллик харидорлар алданиб қолиши ёки сифатсиз маҳсулот харид қилишига йўл қўйилмасин.\n8. Асосий савдо шерикларимиз бўлган давлатларнинг карантин, фитосанитария, сертификатлаштириш хизматлари билан ҳамкорлик тўғрисида келишувга эришиш. Бу ушбу давлатларга маҳсулот етказиб берилгач, божхона ва сертификатлаш идораларида вужудга келиши мумкин бўлган муаммоларнинг олдини олиш, тегишли ҳужжатларни ўз вақтида расмийлаштириш имконини беради.\n9. Мева-сабзавот маҳсулотини импорт қилувчи давлатларнинг агроном олимлари, маркетологлари, фермерларини юртимизга ёки бизникиларни хорижга юбориб, ўқув машғулотлари, тренинглар ташкил қилиш. Бундай тажриба алмашиш чет элнинг илғор интенсив технологияларини юртимизда жорий этиш ва уларнинг бозори талабларига мос келадиган маҳсулот ишлаб чиқаришга хизмат килади. Масалан, Хитой йилига камида 20 миллион тонна мош импорт қилади. Бу борада Ўзбекистоннинг улуши жуда кам.\n10. Мева-сабзавот етиштириш бўйича кластер тизимини ривожлантириш. Бу борадаги қишлоқ хўжалик бирлашмаларини шакллантириш маҳсулотларнинг улгуржи бозорини яратишга хизмат қилиб, мева-сабзавотни етиштириш, қайта ишлаш ва экспортга чиқаришгача бўлган масалаларнинг ечилишига хизмат қилади.\nУшбу таклифларимизнинг жорий этилиши соҳани янада такомиллаштириш ва иқтисодиётимизнинг юксалишига катта замин яратади.\nбўлим бош менежери\nОлти ойда 780 минг тонна мева-сабзавот экспорт қилинди\nМамлакатдаги энг йирик дарёлардан бири ўзанидан тошди, қурбонлар бор\nСамарқандда 4 нафар боланинг онаси ўзини каналга ташлаб, жонига қасд қилди\nАкмал Бурҳонов: Аксарият талабалар коррупция фактлари тўғрисида хабар беришни хоҳламайди\nҚАЗО ва ПУЛ


Бугун 2 July 2022 йил\nБош саҳифа Намоз ўқиш Кичик суралар Дуолар Ҳадислар Саловот Истиғфор\n201 - Ҳадис\n47-боб Бир муд (тахминан бир литр) сув билан таҳорат олмоқ 201-ҳадис Ибн Жабрга Анас бундай деган эканлар: “Расулуллоҳ (сав) ғуслга бир соъдан (тахминан 4 литрдан) 5 мудгача (тахминан 5 литргача) сув ишлатар эдилар, 1 муд сув билан таҳорат олардилар”.\n202 - Ҳадис\n48-боб Маҳсига масҳ тортмоқ 202-ҳадис Саъд ибн Ваққос: “Расулуллоҳ (сав) маҳсиларига масҳ тортдилар”, - деди.Абдуллоҳ ибн Умар отасидан: “Шу тўғрими?”- деб сўради. “Ҳа, тўғри, агар Саъд сенга Расулуллоҳ (сав) хусусларида бирор нарса сўзласа, бу тўғрида бошқалардан сўрамагин!” – деди отаси (яна қ. 182).\n203 - Ҳадис\n203-ҳадис Урва ибн ал-Муғира ривоят қиладилар: “Расулуллоҳ (сав) (қазои ҳожатга) ташқарига чиқдилар. Отам Муҳира ибн Шуъба обдастада сув олиб, у кишига эргашдилар. Жаноб Расулуллоҳ ҳожатларидан бўшагач, сув қуйиб бердилар. Расулуллоҳ таҳорат олиб, маҳсиларига масҳ тортдилар”.\n204 - Ҳадис\n204-ҳадис Жаъфар ибн Амр: “Отам Расулуллоҳ (сав)нинг маҳсига масҳ тортганларини кўрганлар”, - деб ривоят қиладилар. Жаъфар ибн Амр яна бундай деганлар: “Отам Расулуллоҳ (сав)нинг саллаларига ва маҳсиларига масҳ тортганларини кўрган эканлар” (саллага маҳс тормоқ ҳанбалий мазҳабида мавжуд).\n205 - Ҳадис\n205-ҳадис Юқоридаги ҳадис такрори. Фақат саллаларига маҳс тортганлари қўшилмаган.\n206 - Ҳадис\n49-боб Маҳсини таҳоратли оёққа кийганда... 206-ҳадис Урва ибн ал-Муғиранинг отаси бундай деган эканлар: “Расулуллоҳ (сав) билан бирга сафарда эдим. Маҳсиларини ечмоққа қўл чўздим, шунда: “Қўявер, мен маҳсини таҳоратли оёққа кийганман”, дедилар, сўнг маҳсиларига масҳ тортдилар” (яна қ. 182).\n207 - Ҳадис\n50-боб Қўй гўшти ва талқон егандан кейин таҳорат олмаслик хусусида Абу Бакр, Умар ва Усмон (қўй гўшти ва талқон) едилар ва таҳорат олмадилар. 207-ҳадис Абдуллоҳ ибн Абббос айтадилар: “Расулуллоҳ (сав)нинг қўйнинг қўлини едилар, кейин таҳорат олмай, намоз ўқидилар” (яна қ. 5404, 5405).\n208 - Ҳадис\n208-ҳадис Жаъфар ибн Амр: “Отам Расулуллоҳ (сав)нинг қўйнинг қўлини кесиб еганларини, намоз чақирилгач эса, пичоқни қўйиб, таҳорат олмай намоз ўқиганларини кўрганлар”, - деганлар (яна қ. 675, 2923, 5408, 5422, 5462).\n209 - Ҳадис\n51-боб Талқон егандан кейин оғиз чайқашлик ва таҳорат олмаслик хусусида 209-ҳадис Бушайр ибн Ясорга Сувайд ибн Нуъмон бундай деган эканлар: “Расулуллоҳ (сав) билан бирга сафарга чиқдим. Саҳбо (Хайбарга яқин жой) деган ерга борганимизда Расулуллоҳ аср ўқидилар. Кейин овқат келтиришни буюрдилар. Овқатга талқон келтиришни буюрдилар. Овқатга талқон келтирилди, уни ҳўллашни буюрдилар, ҳўллашгач, едилар. Расулуллоҳ (сав) билан бирга биз ҳам едик. Кейин шомга ҳозирлик кўра бошладилар. Оғиз чайқадилар, биз ҳам оғиз чайқадик. Кейин таҳорат олмай, намоз ўқидилар” (яна қ. 215, 2981, 4175, 4195, 5384, 5390, 5454, 5455).\n210 - Ҳадис\n210-ҳадис Маймуна (рз.): “Расулуллоҳ (сав) менинг ёнимда ўтириб қўйнинг қўлини едилар. Кейин таҳорат олмай, намоз ўқидилар”, - деганлар.\n211 - Ҳадис\n52-боб Сут ичганда оғиз чайқаш лозимми? 211-ҳадис Ибн Аббос(рз.): “Расулуллоҳ (сав) сут ичдилар. Сўнг, “сутда ёғ бор” деб, оғиз чайқадилар”, - деганлар (5609).\n212 - Ҳадис\n53-боб Ухлаб тургандан кейин таҳорат масаласи ва “бир оз мудраса ёки мизғиса лозим эмас”, - деб ҳисобловчилар хусусида 212-ҳадис Ойша онамиз: “Расулуллоҳ (сав): “Агар намоз ўқиётган ҳолда бирортангиз уйқусирасангиз, то уйқусираш босилгунча ёнбошлангиз, чунки бирортангиз уйқусираб намоз ўқисангиз, истиғфор айтаман деб, ўзингизни сўкиб қўйишингиз мумкин”, деганлар”, - деб айтганлар.\n213 - Ҳадис\n213-ҳадис Анас (рз.): “Расулуллоҳ (сав): “Кимки намозда уйқисираса, нима деб ўқиётганини ўзи биладиган бўлгунча, ётиб ухласин!” деганлар”, - деб айтганлар.\n214 - Ҳадис\n54-боб Таҳорат синмаса ҳам таҳорат олмоқ 214-ҳадис Амр ибн Омир бундай деганлар: “Расулуллоҳ (сав) ҳар бир намозга алоҳида таҳорат қилар эдилар”, - деди Анас. Мен: “Сизлар-чи?” – дедим, “Агар таҳоратимиз синмаган бўлса, бир таҳорат билан ҳамма намозни ўқийверардик”, - деди Анас.\n215 - Ҳадис\n215-ҳадис Сувайд ибн ал-Нуъмон бундай деганлар: “Расулуллоҳ (сав) билан бирга Хайбар жанги йилида сафарга чиқдик.Саҳбо деган жойга борганимизда, Расулуллоҳ (сав) имоматга ўтиб аср ўқидилар, сўнг овқат буюрдилар, овқатга фақат талқон келтирилди, едик, ичдик. Кейин Расулуллоҳ (сав) шом ўқиш учун оғиз чайқадилар. Таҳорат олмай имоматга ўтиб, шом намозини ўқидилар” (яна қ. 2090.\n216 - Ҳадис\n55-ҳадис Сийдигидан сақланмаслик гуноҳи азимлардандир! 216-ҳадис Ибн Аббос (рз.) бундай деганлар: “Расулуллоҳ (сав) Мадина (ёки Макка) қўрғонларидан бирининг ёнидан ўтаётиб, иккита қабрда ётган икки инсоннинг азобдан қилаётган дод – фарёдини эшитиб қолдилар. Расулуллоҳ (сав): “Иккови ҳам азобланаяпти, лекин икковлон ҳам катта гуноҳ сабабидан азобланаётгани йўқ”, - дедилар, кейин “Ҳа, албатта (яъни, сийдикдан эҳтиёт бўлмаслик ҳам катта гуноҳдир), биттаси сийдигидан сақланмас эди, иккинчиси чақимчилик қилар эди”, - деб қўшиб қўйдилар. Сўнг, хурмо новдасидан келтирмоқни буюрдилар. Новдани синдириб, ҳар бир қабрга санчиб қўйдилар. Шунда: “Ё Расулуллоҳ, нега бундай қилдингиз?” – дедилар. Расулуллоҳ: “Шоядки, шу новдалар қуригунча, уларнинг азоби енгиллашса”, - деб жавоб қилдилар” (яна қ. 218, 1361, 1378, 6052, 6055).\n217 - Ҳадис\n56-боб Сийдикни ювиш тўғрисида Расулуллоҳ (сав): “Қабрда ётган киши сийдигидан сақланмас эди”, - дедилар, одам сийдигидан бошқаси ҳақида ҳеч нарса демадилар. 217-ҳадис Анас ибн Молик: “Расулуллоҳ (сав) қазои ҳожатга борсалар, ортларидан сув олиб борар эдим, у билан таҳорат олар эдилар”, - деб айтганлар.\n218 - Ҳадис\nБоб 218-ҳадис Ибн Аббос (рз.) бундай деганлар: “Расулуллоҳ (сав) икки қабрнинг ёнидан ўтдилар, шунда: “Иккови ҳам азобланмоқда, катта гуноҳдан азобланаётгани йўқ. Лекин биттаси сийдикдан сақланмас эди, иккинчиси эса чақимчилик қилиб, гап ташиб юрар эди”, - дедилар. Кейин, хурмони ҳўл новдасини олиб, иккига бўлдилар-да, ҳар бир қабрга биттадан санчиб қўйдилар. “Ё Расулуллоҳ, нега бундай қилдингиз?” – деб сўрашди. “Шоядки, шу новдалар қуригунча уларнинг азоби енгиллашса”, деб жавоб қилдилар. “Мужоҳиддан ҳам шунга ўхшаш ҳадис эшитганман”, - деган эканлар Вакиъ” (яна қ.216).\n219 - Ҳадис\n57-боб Расулуллоҳ (сав) ва бошқа кишиларнинг бир аъробий (бадавий) масжидда сийиб бўлгунича индамай турганлари 219-ҳадис Анас (рз.)дан: “Расулуллоҳ (сав) масжидда сияётган бир аъробийни (бадавийни) кўриб: “Қўйинглар, бўлгунча индаманглар!” – дедилар. Кейин, Расулуллоҳ (сав) сув келтирмоқни буюрдилар. Сийдикни ювиб ташлашди” (яна қ. 221, 6025)\n220 - Ҳадис\n58-боб Масжиддаги сийдикни ювиб ташлаш хусусида 220-ҳадис Абу Ҳурайра (рз.)дан: “Аъробий ўрнидан туриб, масжидда сийди, одамлар унга танбеҳ беришди. Шунда Расулуллоҳ (сав): “Қўйинглар, индаманглар, сийдиги устига бир пақир сув қўйинглар!” – дедилар-да, “Дарҳақиқат, сизлар осонлаштирувчи қилиб юборилгансизлар, қийнлаштирувчи қилиб юборилмагансизлар”, - деб қўшиб қўйдилар” (яна қ. 6128).\n221 - Ҳадис\n221-ҳадис Бу ҳадисда ҳам 219-ҳадис такрорланади.\n222 - Ҳадис\nБоб Сийдик устига сув қуймоқ Анас ибн Молик (рз.)дан: “Аъробий келиб масжиднинг чеккасига сийди. Одамлар унга: “Нима қиляпсан?” - деб ҳайқиришди. Расулуллоҳ (сав) уларга: “Қўйинглар!” – дедилар. Аъробий бўшагандан сўнг Расулуллоҳ (сав) бир пақир сув келтириб, сийилган жойни ювиб ташлашни буюрдилар”. 59-боб Ёш болаларнинг сийдиги тўғрисида 222-ҳадис Ойша (рз.) дедилар: “Расулуллоҳ (сав)га бир эмизикли болани келтирдилар. Бола Расулуллоҳ (сав)нинг кийимларига сийиб қўйди. Расулуллоҳ (сав) сув келтириб, сийдик теккан жойга қуйдилар (яна қ. 5468, 6002, 6355).\n223 - Ҳадис\n223-ҳадис Умму Қайс бинти Муҳсин эмизикли ўғилчасини Расулуллоҳ (сав)нинг қўлларига берди. Расулуллоҳ (сав) болани қўйниларига олдилар. Бола Расулуллоҳ (сав)нинг кийимларига сийиб қўйди. Расулуллоҳ (сав) сув олдириб келтириб, сийдик теккан жойга қуйдилар, ювмадилар (қиз бола бўлса, ювмоқ лозимдир)” (яна қ. 5693).\n224 - Ҳадис\n60-боб Тик туриб ва ўтириб сиймоқнинг ҳукми 224-ҳадис Ҳузайфа (рз.) бундай ривоят қилганлар: “Расулуллоҳ (сав) бир қавмнинг чиқиндилар (ахлат) ташлайдиган жойига келганларида тик туриб пешоб қилдилар (ўтиришга жой топилмаган чоғда жоиздир). Кейин: “Сув келтиргин!” – дедилар. Сув олиб келдим, таҳорат олдилар” (яна қ. 225, 226, 2471).\n225 - Ҳадис\n61-боб Йўлдошнинг ёнида пешоб қилмоқ ва йўлдошининг уни пана қилиб турмоғи 225-ҳадис Ҳузайфа(рз.) бундай дейдилар: “Эсимда, Расулуллоҳ (сав) билан бирга айланиб юрганимизда бир қавмнинг девор орқасида жойлашган ахлатхонаси олдига келиб қолдик. Расулуллоҳ, ҳар бирингиз тик турганингиздек, тик туриб пешоб қилдилар. Мен шунда у кишидан четланган эдим, менга ишора қилдилар, мен у кишини бўшагунларича пана қилиб турдим” (яна қ. 224).\n226 - Ҳадис\n62-боб Қавмнинг ахлатхонасига пешоб қилиш тўғрисида 226-ҳадис Абу Мусо ал-Ашъарий: “Сийдикдан ўзингизни эҳтиёт қилингиз! – деб қаттиқ тайинлаб, ”Бани Исроил қавмларидан бирортасиннинг кийимига сийдик тегса, ўша жойини кесиб ташлар эди”, - дедилар. Шунда Ҳузайфа (шояд, Абу Мусо бу тўғрида ҳадеб сўзламоқдан тўхтаса, деган мақсадда): “Расулуллоҳ (сав) бир қавмнинг ахлатхонасида тик туриб пешоб қилганлар-ку?!” – дедилар (яна қ. 224).\n227 - Ҳадис\n63-боб Қонни ювмоқ ҳукми 227-ҳадис Асмо бинти Абу Бакрдан: “Расулуллоҳ (сав) ҳузурларига бир хотин келиб: “Бирортамиз ҳайз кўрсак, ҳайз кийимимизни нима қилайлик?” – деб сўради. Расулуллоҳ (сав): “Ишқалаб ташланади, кейин сув билан мижиб ювиб, устидан сув қуйиб, кийиб кейин намоз ўқилаверади”, - дедилар” (яна қ. 307).\n228 - Ҳадис\n228-ҳадис Ойша онамиз дедилар: “Фотима бинти Абу Ҳубайш Расулуллоҳ (сав) ҳузурларига келиб сўради: “Ё Расулуллоҳ, мен истиҳоза кўрадиган хотинман (қон тўхтамайди), тозаланмасман, намозни тарк этайми?” Расулуллоҳ (сав): “Йўқ, у томирдан келадиган қондир, ҳайз эмас, агар ҳайз келса, намозни тарк этгин, ҳайз тугаши билан ғусл қилиб, кейин намоз ўқигин!” – дедилар” (То ҳайз вақти келгунча ҳар бир намоз учун алоҳида таҳорат олмоқ лозим) (яна қ. 306, 320, 325, 331).\n229 - Ҳадис\n64-боб Манийни ювмоқ ва ишқалаб ташламоқ, жинсий алоқа вақтида хотин кишидан чиқадиган намни ювмоқ 229-ҳадис Ойша онамиз бундай деганлар: “Расулуллоҳ (сав)нинг кийимларига жинсий алоқа вақтида тегиб қолган намни ювар эдим, кийимлари намлигича (бошқа кийим йўқлигидан) намозга чиқиб кетар эдилар” (яна қ. 230, 231, 232).\n230 - Ҳадис\n230-ҳадис Сулаймон ибн Ясордан: “Ойша онамиздан кийимга тегиб қолган маний ҳукми тўғрисида сўрадим. “Расулуллоҳ (сав)нинг кийимларига теккан намни ювар эдим, у киши кийимларини намлигича намозга чиқар эдилар”, - дедилар” (яна қ. 229).\n231 - Ҳадис\n65-боб Жинсий алоқадан теккан намни ва бошқа нарсаларни ювса-ю, доғи кетмаса 231-ҳадис Амр ибн Маймун бундай дедилар: “Мен Сулаймон ибн Ясордан: “Жинсий алоқада маний теккан жойни нима қилиш керак?” – деб сўрадим. “Ойша (рз.): “Расулуллоҳ (сав)нинг кийимларига теккан намни ювар эдим, кийимлари қуриб улгурмай намозга чиқар эдилар, - деганлар”, деб айтдилар” (яна қ. 229).\n232 - Ҳадис\n232-ҳадис Сулаймон ибн Ясор: “Ойша (рз.) Расулуллоҳ (сав)нинг кийимларидаги манийни ювар эдилар. Мен у кишининг кийимларидаги доғларни кўрганман”, - дедилар (яна қ. 229).\n233 - Ҳадис\n66-боб Туя, йилқи ва қўй сийдикларининг ҳамда улар сақланадиган жойларнинг (қўра, молхонанинг) ҳукми Абу Мусо Дорул Баридда (карвонсаройда), шундайгина ёнларидан сайҳон ер бўла туриб, тезаклар устида намоз ўқидилар. Кейин: “У ер ҳам, бу ер ҳам баробар”, - дедилар. 233-ҳадис Анас (рз.) ривоят қиладилар: “Укл ёки Урайна деган жойдан (Мадинага) одамлар келишди. Мадинада улар қорин оғриқ касалига мубтало бўлдилар. Расулуллоҳ (сав) уларга шаҳар ташқарисида ўтлаб юрган соғин туялар сутидан ва сийдигидан ичишни буюрдилар. Улар шундай қилишди. Соғайганларидан кейин Расулуллоҳ (сав)нинг туябоқарларини ўлдириб, туяларни ҳайдаб кетишди. Эрта тонгда бу тўғрида хабар келди. Расулуллоҳ (сав) уларнинг изидан аскар юбордилар, кун ёйилган вақтда уларни асир қилиб олиб келишди. Қўл ва оёқларини кесиб, кўзларига мил тортиб, тошлоқ жойга ташлаб қўйдилар. “Сув-сув” дейишарди, лекин сув беришмас эди. Абу Қилоба бундай дедилар: “Улар ўғрилик қилдилар, одам ўлдирдилар ва имон келтирганларидан кейин яна қайта кофир бўлдилар, диндан чиқдилар, Аллоҳ ва унинг Расулига душманлик қилдилар” (яна қ. 1501, 3018, 4192, 4193, 4610, 5685, 5686, 5727, 6802-6805, 6899).\n234 - Ҳадис\n234-ҳадис Анас (рз.)дан: “Расулуллоҳ (сав) масжид қурилмасидан аввал қўйхоналарда намоз ўқир эдилар” (яна қ. 428, 429, 1868, 2106, 2771, 2774, 2779,3932). 67-боб Ёғга ва сувга тушган ифлос нарсалар ҳукми Зуҳрий бу хусусда бундай деганлар: “Сувнинг таъми, ҳиди ва ранги ўзгармаса, ишлатса бўлади”. “Ўлимтикни пати сувга тушса, зарари йўқдир”, - деганлар Ҳаммод. Фил ва бошқа гўшти ейилмайдиган ҳайвонлар суяги тўғрисида Зуҳрий бундай деганлар: “Ўтмиш олимларини кўпини кўрдим, ўлган ҳайвонларнинг суягидан ясалган тароқ билан сочларини тарашар эди, хушбўйлик солинадиган идишлари ҳам ўша суяклардан тайёрланган эди. Улар бунинг зарари йўқ, деб билишар эдилар. Ибн Сирин ва Иброҳим: “Фил суяги билан савдо-сотиқ қилишнинг зарари йўқдир”, - дер эдилар.\n235 - Ҳадис\n235-ҳадис Маймуна (рз.) айтадилар: “Расулуллоҳ (сав)дан қуюқ ёғга тушиб, ўлиб қолган сичқон ҳукми тўғрисида сўрадилар. Шунда Расулуллоҳ: “Сичқонни ва унинг атрофидаги ёғни олиб ташлаб, қолганини еяверингиз”, - деб жавоб қилдилар” (яна қ. 236, 5538, 5539, 5540).\n236 - Ҳадис\n236-ҳадис Маймуна онамиз яна бундай деган эканлар: “Шу ҳадиснинг ўзини Маън сал бошқачароқ қилиб айтиб берди, кейин мен эслаб қололмайдиган даражада яна жуда кўп ҳадис ривоят қилди”.\n237 - Ҳадис\n237-ҳадис Абу Ҳурайра (рз.) қуйидаги ҳадисни келтирдилар: “Расулуллоҳ (сав): “Мусулмон одам Аллоҳ йўлида қанча яраланган бўлса, қиёмат куни ўшанча жароҳати бор шаҳид қиёфасида намоён бўлиб, баданининг ранги тиғ урилганда оқиб турган қон рангида, ҳиди мушк ҳиди каби бўлади”, - деганлар (яна қ. 2803, 5533).\n238 - Ҳадис\n68-боб Кўлмак сув тўғрисида 238-ҳадис Абу Ҳурайра (рз.) Расулуллоҳ (сав)нинг: “Биз бу дунёда охиргилармиз, у дунёда эса, биринчилармиз”, - деганларини эшитган эканлар (яна қ. 876, 896, 2956, 3486, 6624, 6887, 7036, 7495).\n239 - Ҳадис\n239-ҳадис Пайғамбаримиз (сав): “Бирортангиз кўлмак сувга сиймангиз, сиздан кейин биров таҳорат олади”, - деб айтганларини Абу Ҳурайра (рз.) ривоят қилганлар.\n240 - Ҳадис\n69-боб Агар намозхоннинг устига нопок нарса ташланса ёки ўлимтик ташланса, намози бузилмайди Ибн Умар намоз ўқиётиб, кийимларига қон текканини кўриб қолсалар, уни ечиб ташлар эдилар-да, намозни давом эттираверардилар. Ибн ал-Мусайяб ва аш-Шаъбий: “Агар бирор киши намоз ўқиётганида кийимига қон ёки маний текканини сезиб қолса ёхуд қиблани янглиштирганини ёки таяммум қилган ҳолда сув топилиб қолса ҳам намози қайтариб ўқилмайди”, - деганлар. 240-ҳадис Абдуллоҳ ибн Масъуддан: “Расулуллоҳ (сав) Каъбатуллоҳ ёнида намоз ўқиётган эдилар. Абу Жаҳл (ислом душмани) ва унинг шериклари ўша ерда ўтиришган эди. Ўзаро бир-бирларига: “Қайси бирингиз фалончи сўйган туянинг ичак-чавоғини келтириб, Муҳаммад (ас) сажда қилаётганда устига ташлай оласиз?” – дейишди. Шунда қавмнинг энг бадбахти ичак-чавоқни олиб келгани кетди, келтиргач, Муҳаммад (ас)нинг саждага бош қўйишларини пойлаб туриб, уни икки кураклари ўртасига ташлади. Абдуллоҳ ибн Масъуд: “Мен қараб турибман-у, ҳеч нарса қила олмасман, агар куч-қувватим бўлганда эди… дейман”, - дейдилар. Улар қотиб-қотиб кула бошладилар. Расулуллоҳ (сав)нинг қизлари Фотима келиб, олиб ташламагунча саждадан бошларини кўтармадилар. Қизлари ичак-чавоқни елкаларидан олиб ташлагач, бошларини кўтариб: “Илоҳи, Қурайшни (қабилани) ҳалок қил!” – деб уч марта дуойи бад қилдилар. Дуойи бад қилганлари уларга оғир ботди. “Улар бу шаҳарда қилинган дуо мустажоб бўлишини билишар эди”, - дейдилар Ибн Масъуд. Расулуллоҳ (сав) бошқатдан: “Илоҳи, Абу Жаҳлни, Утба ибн Рабиъани, Шайба ибн Рабиъани, Валид ибн Утбани, Умайя ибн Халафни, Уқба ибн Абу Муъитни ҳалок қилгин!” – деб номма-ном дуойи бад қилдилар. Еттинчи номни ҳам айтдилар биз эслаб қололмадик. Жоним қўлида бўлган зотга қасамки, Расулуллоҳ (сав) номларини санаган кишиларнинг барчаси Бадр урушида ўлдирилиб, қудуққа ташланганини батаҳқиқ кўрдим”, - дейдилар Ибн Масъуд (яна қ. 520, 2934, 3185, 3854, 3960).\n241 - Ҳадис\n70-боб Кийимга теккан тупук, манқа ва шунга ўхшаш нарсаларнинг ҳукми Марвон бундай ривоят қиладилар: “Жаноб Расулуллоҳ (сав) Ҳудайбияга қилинган сафар чоғида йўлда кетаётиб бурун қоқсалар, саҳобалар кафтларига тушар эди (улар ерга тушмоғига қўйишмас эдилар), улар дарров табаррук қилиб юзлари ва баданларига суртиб олишар эдилар”. 241-ҳадис Анас (рз.)дан: “Расулуллоҳ (сав) кийимларининг этагига туфладилар (намозда)”. Анас бу ҳадисни узоқ ҳикоя қилган (бу ҳақда кейинроқ батафсил айтилади) (яна қ. 405, 412, 413, 417, 531, 532, 822, 1214).\n242 - Ҳадис\n71-боб Набиз (хурмо шарбати) ёки маст қилувчи ичимликлар билан таҳорат олмоқ жоиз эмас Ҳасан Басрий набиз билан таҳорат олишни макруҳ деганлар. Ато ибн Абу Рабоҳ: “Менга набиз ёки сут билан таҳорат қилгандан, таяммум қилиш афзалроқдир”, - деб айтганлар. 242-ҳадис Ойша (рз.)дан: “Расулуллоҳ (сав) “Маст қиладиган ичимликларнинг барчаси ҳаромдир!” – деб айтганлар” (яна қ. 5585,5586).\n243 - Ҳадис\n72-боб Аёл киши отасининг юзидаги қонни ювиб қўйишнинг жоизлиги Абул Олия: “Оёғимга масҳ тортиб қўйинг, оёғим оғрияпти”, - деганлар. 243-ҳадис Абу Ҳозим бундай деганлар: “Одамлар Саҳл ибн Саъд ас-Соъидийдан: “Расулуллоҳ (сав)нинг жароҳатлари нима билан даволанди” – деб сўраганларида, ёнгинасида турган эдим. “Бу тўғрида мендан кўра яхшироқ биладиган одам қолмади. Али қалқонида сув келтирар эди, Фотима эса Расулуллоҳнинг муборак юзларидаги қонни ювар эди, сўнг буйрани куйдириб, кулни жароҳатга босар эди”, - деди Саҳл (яна қ. 2903, 2911, 3037, 4075, 5248, 5722).\n244 - Ҳадис\n73-боб Мисвок билан тиш тозаламоқ Ибн Аббос: “Расулуллоҳ (сав)нинг уйларида ётиб қолдим. Мисвок билан тиш тозаладилар”, - деди 244-ҳадис Абу Мусо қуйидаги ҳадисни ўғиллари Абу Бурдага айтиб берган эканлар: “Расулуллоҳ (сав)нинг олдиларига борсам, мисвок билан ўхчиб-ўхчиб тишларини юваётган эканлар. Мисвок оғизларида-ю, қайт қилаётган одамнинг овозига ўхшаш овоз қиляптилар”.\n245 - Ҳадис\n245-ҳадис Ҳузайфа (рз.)дан: “Расулуллоҳ (сав кечаси турсалар, мисвок билан тишларини ювар эдилар” (яна қ. 889, 1136).\n246 - Ҳадис\n74-боб Мисвокни (икки киши турган бўлса) ёши каттасига бермоқ 246-ҳадис Ибн Умар (рз.)га Расулуллоҳ (сав бундай дейдилар: “Туш кўрсам, мен мисвок билан тиш тозалаётган эмишман. Ёнимга икки киши келди, бири иккинчисидан (ёши) каттароқ. Мисвокни кичкинасига узатдим, шунда менга: “Каттасига беринг!” – деб айтилди. Мисвокни каттасига бердим”. “Ушбу ҳадисни Наим ибн Ҳаммод ҳам қисқароқ қилиб айтиб берган”, - дейдилар Имом Бухорий.\n247 - Ҳадис\n75-боб Таҳорат олиб ётмоқнинг фазилати 247-ҳадис Баро ибн Озиб дедилар: “Мен Расулуллоҳ (сав): “Ўринга ётадиган бўлсанг, намозга таҳорат олгандек таҳорат олгин. Кейин ўнг ёнинг билан ётгин, сўнгра “Аллоҳумма асламта важҳий илайка ва фаввазту амрий илайка ва алжаъту заҳрий илайка рағбатан ва раҳбатан илайка, ла малжаъа ва ла манжо минка илло илайка. Аллоҳумма аманту би китабикаллазий анзалта ва би набиййикаллазий арсалта” дегин! Агар шу кечада вафот этсанг, дини исломда, Иброҳим миллатида вафот этган бўласан. Бу сўзларни энг сўнгида айтгин!” дедилар. Мен Расулуллоҳ (савга бир бошдан қайтариб айтиб бераётиб, “Аллоҳумма аманту би китабикаллазий анзалта” деган жойига келганимда “расуликаллазий” деб юбордим. Шунда Расулуллоҳ (сав: “Бундай эмас, “набиййикаллазий” деб айтгин!” – дедилар”. Дуонинг мазмуни: “Илоҳи, ўзимни ҳам, кори-боримни ҳам ўзингга топширдим, савобингдан умид қилиб ва азобингдан қўрқиб, сенга суяндим, сенинг нажотингдан ўзга нажот йўқдир, сенинг паноҳингдан ўзга паноҳ йўқдир. Илоҳи, нозил қилган Китобингга ишондим ва юборган пайғамбарингга имон келтирдим” (яна қ. 6311, 6313, 6315, 7488).\n248 - Ҳадис\nБИСМИЛЛОҲИР РАҲМОНИР РАҲИМ Ғусл китоби Аллоҳ таоло бундай дейди: “Агар жунуб бўлсангиз, обдон покланингиз (чўмилингиз)! Агар бемор ёки сафарда бўлсангиз ёки сизлардан бирор киши ҳожатхонадан (чиқиб) келса, ёхуд хотинларингиз билан суркалишган (қовушган) бўлсангиз-у, (лекин) сув топмасангиз, пок тупроққа таяммум қилиб, ундан юзларингиз ва қўлларингизга суртинг! Аллоҳ сизларга бирор қийинчилик (пайдо) қилишни раво кўрмайди, аксинча, сизларни поклаш ва неъмат(лар)ини сизларга мукаммал беришни хоҳлайди, зора шукр қилсангиз” (“Моида” сураси, 6-оят). “Эй, имон келтирганлар! Токи гапираётган гапингизни (ўзингиз) биладиган бўлгунингизгача, маст ҳолларингизда намозга яқинлашмангиз! Яна жунуб (нопок) ҳолларингизда ҳам то покланмагунча (намозга яқинлашмангиз). Борди-ю, бетоб ё сафарда бўлсангиз ёки сизлардан бирортангиз ҳожатхонадан чиққан бўлса, ёхуд хотинларингиз билан яқинлик қилган бўлсангиз-у, (ғусл қилишга) сув топа олмасангиз, покиза ер (тупроқ, тош, қум, чанг кабилар) билан таяммум қилиб, юзларингиз ва қўлларингизга суртинг. Албатта, Аллоҳ афв этувчи ва кечирувчидир” (“Нисо” сураси, 43-оят). 1-боб Ғуслдан олдин таҳорат олмоқ 248-ҳадис Расулуллоҳнинг хотинлари Ойша (рз.) дедилар: “Расулуллоҳ (сав) жимоъдан кейинги ғуслни аввал қўлларини ювишдан бошлар эдилар. Кейин намозга таҳорат олгандек таҳорат олар эдилар, сўнг қўлларига сувга тиқиб ҳўллаб, сочларининг ораларига панжаларини киргизиб, ишқар эдилар. Бошларига 3 ҳовуч сув қуйгандан сўнг бутун баданларини сув қуйиб ювар эдилар” (яна қ. 262, 272).\n249 - Ҳадис\n249-ҳадис Расулуллоҳ (сав)нинг хотинлари Маймуна (рз.) дедилар: “Расулуллоҳ (сав) намозга таҳорат олгандек таҳорат олдилар, лекин оёқларини ювмадилар (мустаҳаб қилдилар). Сўнг маний текан жойни ювиб ташладилар, кейин устиларига сув қуйиб, бутун баданларини ювдилар-да, четга чиқиб туриб, икки оёқларини ювдилар. Расулуллоҳ (сав)нинг жимоъдан кейинги ғусллари мана шудир” (яна қ. 257, 259, 260, 265, 266, 274, 276, 281).\n250 - Ҳадис\n2-боб Эру хотиннинг бирга ғусл қилмоғи 250-ҳадис Ойша (рз.) дедилар: “Мен ва Расулуллоҳ (сав) бир идишдан ғусл қилар эдик. Идишнинг номи фарақ (5-7 литрга яқин сув сиғадиган тоғора) деб аталар эди” (яна қ. 261, 263, 273, 299, 5956, 7339). ***** "Саловот ва истиғфор" мобил иловасини бепул юклаб олинг! https://play.google.com/store/apps/details?id=com.aasnsprojects.salovotvi\n© 2022 namoz.ru\nБизни ижтимоий тармоқларда кузатинг :


МЮ футболчилари сўзида турмаган Сульшерга бош кўтармоқда\n19 ноябрь, 2021, 14:06\nУлар нимадан норози?\n“Манчестер Юнайтед”нинг бир гуруҳ футболчилари бош мураббий Уле-Гуннар Сульшер уларга етарли берган ваъдасини бажармаётганига норозилик билдира бошлади.\nМаълумотларга қараганда, норвегиялик мураббий бошланғич таркибга кира олмаётган Донни Ван де Бек, Антони Марсьяль, Жесси Лингард, Дин Хендерсон, Эрик Байи, Диогу Далот, Хуан Мата ва Алекс Теллесга янги мавсумда ўзларини кўрсатишлари учун кўпроқ ўйин амалиёти тақдим этилишини ваъда қилган.\nСульшер эса ҳозирги таркиб жамоа олдига қўйилган вазифаларни бажара олмаётгани, мағлубиятлар кўпайиб кетганига қарамай, захирада имконини кутаётган ўйинчиларни майдонга туширмаяпти. Бу жамоа ичидаги муҳитга салбий таъсир қилмоқда.\nСульшер ишонч билдирмаётган ўйинчиларнинг аксарияти клуб раҳбариятидан уларни бошқа жамоага қўйиб юборишини талаб қилмоқчи.


Мустаҳкам кузов. «Toyota» аварияга учраган «Camry»ни намойишга қўйди (фото)\nМустаҳкам кузов. «Toyota» аварияга учраган «Camry»ни...\n16.05.2018 19:59 0 1662\n«Toyota» компаниясининг Аризона штатидаги дилерлик маркази шоу-румида иккита юк машинаси билан ЙТҲга учраган «Camry» седани намойишга қўйилди. Мазкур автомобилда компания ходими ҳаракатланаётган бўлган ва унга ҳеч қандай жароҳат етмаган, деб хабар беради «Мотор».\n«Facebook»даги саҳифасига ёзишича, автомобилни Рамон Суарес бошқариб кетаётган бўлган. Аэропортга кетишда юк машинаси катта тезликда унинг орқасидан келиб урган, натижада автомобиль олдинда кетаётган бошқа бир юк машинасига бориб урилган.\nЗарба қанчалик кучли бўлмасин, седаннинг эшиклари ҳамон очилмоқда.\n«Toyota of Surprise» бош менежери Льюис Гольдштейннинг сўзларига қараганда, марка вакиллари ЙТҲга учраган автомобилни олиб ташлашни маслаҳат берган, бироқ у автомобиль нақадар хавфсиз эканлигини мижозларга кўрсатиб қўйиш учун бу фикрга қўшилмаган.\n«Toyota Camry» TNGA модул архитектураси асосида қурилган сўнгги авлод автоси ҳисобланади. Седан кузови юқори мустаҳкамликка эга пўлатдан ишланган.\nЖамият 02/03, 22:31\nНавоийга ташриф, Хоразмда мотам, Андижондаги ваҳшийлик, чиройли рақамлар, қидирувдаги халқ артисти, саховатга муҳтож оила, янги нархлар, нос ва бошқа хабарлар


Андижонда антитеррор машғулот ўтказилди\n20 апрель куни «Андижон» темир йўл вокзалида вилоят ҳуқуқ-тартибот органлари тактик-махсус машғулотлари ўтказди. Ушбу объект танлангани бежиз эмас, махсус хизматлар транспорт воситалари ва темир йўллар ҳаракати хавфсизлигини таъминлашдаги доимий тайёргарлиги муҳим аҳамият касб этади.\nАксилтеррор машғулотда ФВВ, ИИВ ҳамда Мудофаа вазирлиги бўлимлари, шунингдек, Андижон вилояти ҳокимияти вакиллари иштирок этган. Машғулот доирасида қутқарув хизматларининг (ўт ўчирувчилар ҳамда тиббиёт ходимлари ҳам) фавқулодда вазиятлар учун тайёрлиги ҳолатлари текширилди.\nТопшириққа кўра, темир йўл вокзали ҳудудида вагонлардан бирини эгаллаб олган шартли террорчиларни зарарсизлантириш талаб этилади. ФВВ ва ИИВ ходимлари топшириқни аъло даражада уддалашган.\nМашғулотлар ходимларнинг профессионал даражадаги тайёрлигини кўрсатган ва маросим якунларига кутилган натижаларга эришилгани таъкидлаб ўтилган.


2016 йилнинг баҳорида Ўзбекистон қушларни муҳофаза қилиш Жамияти Spring Alive дастури ва "Қора узунқанот - 2016 йилнинг қуши" кампанияси доирасида "Қушлар сешанбаликлари" акциясини бошлади. "Қушлар сешанбаликлари" болаларни табиатга ҳамда, қушларни кузатишга бўлган қизиқишларини оширишга қаратилган яна бир имкониятдир.\nБиринчи "Қушлар сешанбаликлари" 2016 йилнинг 19 май ойида Тошкент шаҳридаги Шайхонтоҳур туман 186-ўрта таълим мактабида ўтказилди. Машғулотларни UzSPB ходимлари Алишер Атаходжаев, Алишер Джумаев ва кўнгиллилар - "Phasianus" талабалар клуби аъзолари биргаликда ўтказдилар. Машғулотда 5 ва 7 синф ўқувчиларидан 80 нафари иштирок этдилар. Улар нафақат Spring Alive дастурининг 5 та тур қушлари билан танишиб чиқдилар, балки, ўз кузатишларини дастур сайти www.springalive.net га мустақил киритишни ҳам ўрганиб олдилар. Ундан ташқари, "Қора узунқанот 2016 йилнинг қуши" номли қизиқарли аудио-вижн презентациясини ҳам кўришга улгурдилар. Машғулот сўнгида ўқувчилар ёзги таътил учун "уй вазифа" - Spring Alive кампанияси қуш турларининг суратини "Йилнинг қуши" календари учун тайёрланаётган конкурсга чизишни олдилар.\n"Қушлар сешанбалиги" эстафетасини Тошкент шаҳри Мирзо-Улуғбек туманидаги 18-мактаб қабул қилди. Қушлар мавзуси ўқувчиларда қаттиқ қизиқиш уйғотди ва машғулотда 5, 6 ва 7 синф ўқувчиларидан 160 таси қатнашди. Шу мактабни битирган ва ҳозирда UzSPB ходими Виктория Филатова тилларанг куркунак, оддий какку, қора узунқанот, қишлоқ қалдирғочи ва оқ лайлакнинг хулқ-атвори ҳақида гапириб берди. Кўпчилик ўқувчилар бу қушларни шаҳарда ва шаҳар ташқарисида кўрганликларини айтдилар. Алишер Джумаев ёрдамида улар мустақил равишда ўз кузатувларини Spring Alive сайтига киритдилар. Барча ёш иштирокчилар Spring Alive закладкаларини олдилар ва UzSPB нинг акция ва танловларида иштирок этишга ваъда бердилар.\nЎзбекистон қушларни муҳофаза қилиш Жамияти "Қушлар" сешанбалиги машғулотларини келаси йил ҳам мактабларда давом этишни режалаштириб қўйди!


Наврўз байрамига зардуштийлар асос солганми ёки у аждодларимизнинг азалий мавсумий байрами ҳисобланадими? « Ўзбекистон Халқ Ҳаракати\nНаврўз байрамига зардуштийлар асос солганми ёки у аждодларимизнинг азалий мавсумий байрами ҳисобланадими?\n13 March 2019 - 9:25\nБаъзиларда “Нарўз байрами зардуштийликдан қолган” деган фикр пайдо бўлган. Менинг назаримда бу байрамнинг илдизи узоқ минг йилликларга бориб тақалади. Илгари қора қишдан чиққан аждодларимиз баҳор айёмини катта байрам қилиб нишонлаб, бир-бирларининг холидан хабар олишган, урушганлар ярашган. турли кўкатлардан хилма-хил таомлар тайёрлашган. Улар инсон жисмининг қиш ойларида анча заифлашиб қолганлигини англаб, ўзларига турли ўсимликларни тановул қилиш билан соғлигини тиклаб ҳам олишган. Демак, бу омиллар уларда табобат илми ҳам кучли бўлганидан далолат беради. Халқ таъбири билан айтганда “илик узилди” даврининг ўрни ҳам кўкатлардан тайёрланган таомлар орқали тўлдирилган.\nНима учун уларда осмон илми кучли бўлган? У пайтларда қайси куни уруғ қадаш, қай маҳалда йўл юриш осмон жисмларига қараб белгиланган. Улар осмон жисмлари, қуёш, ойнинг ҳолатлари, дарахтларнинг барг очиши ёки тўкилишига қараб фаслларнинг қандай ўтиши ҳақидаги илмларни ҳам эгаллаб борганлар. Аждодларимиз ўз даврининг уста синоптиклари ҳам эдилар.\nТабиат қонунига кўра, ернинг Шимолий ярим шарида баҳорги кеча билан кундуз тенг келган кундан ёзги Қуёш турғунлигигача, яъни кундузи энг узоқ, кечаси энг қисқа кунгача давом этади. Бу 20-21 мартдан 21-22 июнгача бўлган фурсатдир. Айтишларича, баҳорнинг ўша биринчи кунида ер остида ётган илонлар ҳам бир ағдарилиб олар эмиш. Бу чиндан табиатнинг, она ер бағридаги жами махлуқот ва мавжудотнинг уйғониш, жонланиш давридир. Шунга кўра, аждодларимиз қадимдан 21 мартни Наврўз деб байрам қилиб келишган.\nУмуман олганда, Йил боши байрами қадим аждодларимизнинг ақл-заковати, илм-тафаккури, юксак маънавияти ва табиатнинг Уйғониш байрамидир.


"Тилсиз ёв"дан эҳтиёт бўлайлик!\nҚиш мавсумида иситиш воситаларидан фойдаланишда биринчи галда эҳтиёткорлик, ҳушёрлик талаб этилади. Ўз навбатида, мазкур омил фуқароларнинг бу борадаги билим ва кўникмаларини ошириш, шу йўналишда тарғибот-ташвиқот ишларини самарали олиб боришга боғлиқ. Президентимизнинг жорий йил 23 майдаги "Ички ишлар органлари ёнғин хавфсизлиги бўлинмалари фаолиятини тубдан такомиллаштириш чора-тадбирлари тўғрисида"ги қарори ижроси доирасида юртимизнинг барча ҳудудларида бўлганидек, вилоят марказида ҳам ҳар чоршанба куни ўтказилаётган "Ёнғинлар профилактикаси куни"дан кўзланган бош мақсад шу.\nЛекин афсуски, айрим кишиларнинг лоқайдлиги, масъулиятсизлиги оқибатида айнан ёнғин билан боғлиқ кўнгилсиз ҳолатлар учраб турибди. Чунончи, ўтган ойда Бухоро шаҳри, А.Жомий кўчасидаги уйлардан бирининг орқасида чиқиндилар ёқиб юборилган. Номаълум кимсаларнинг бундай қилмиши ўн икки квадрат метр ер майдонининг куйишига олиб келган. Хайриятки, бундан ҳеч ким жабрланмаган. Акс ҳолда, турар жой яқинида кузатилган бу ҳодиса оғир оқибатларга сабаб бўлиши мумкин эди.\nШунга ўхшаш ҳолатлардан бири "Асадбек Азизбек Зебинисо" МЧЖга қарашли "А — кафе" умумий овқатланиш шохобчасининг таом тайёрлаш биносида ҳам келиб чиққан. Вилоят марказидаги Мустақиллик кўчасида жойлашган бу бинонинг томи ёнган. Кўрилган тезкор чоралар натижасида олов дарҳол ўчирилган. Муҳими, бундан ҳеч бир фуқаро тан жароҳати олмаган. Мазкур ҳолат хавфсизлик қоидаларига етарлича риоя қилинмаганлиги сабабли юз берган.\nАлбатта, ёнғинни ўчиришдан кўра унинг олдини олган афзалроқ. Соҳа мутахассислари томонидан мазкур йўналишдаги ишларга ҳам алоҳида эътибор қаратилмоқда. Вилоят марказидаги ДОЗ-5 масканида текширишлар олиб борилганда, хавфсизлик қоидаларига эътиборсизлик ҳолатлари аниқланди. Жумладан, бу ерда фаолият кўрсатаётган кўпчилик тадбиркорлар бирламчи ўт ўчириш воситалари билан етарли таъминланмаган. Биноларда ёнғин чиққанидан автоматик тарзда хабар берувчи мосламалар йўқ. Сув ҳовузи ва ер остидан сув олиш ускуналари ҳолати ҳам талаб дара¬жасида эмас. Шунингдек, бу ердаги цехларда вақтинчалик тортилган электр симларидан, ҳимоя қопқоғи йўқ чироқлардан фойдаланилмоқда. Мабодо, бу ердаги омборхоналарда ёнғин содир бўлса, турли тўсиқлар қўйилгани сабабли ўт ўчириш машинаси маскан ҳудудига кира олмаслиги ҳам аниқланди.\nБу каби ҳолатларни вақтида бар¬тараф этиш яхши, албатта. Лекин соҳа мутахассиси сифатида таъкидламоқчимизки, ҳеч биримиз "тилсиз ёв" билан асло ўйнашиб бўлмаслигини унутмаслигимиз лозим.\nБешим РЎЗИЕВ, Бухоро шаҳар ЁХБ бошлиғи Нозим КОЗИМОВ, ЁХБ инспектори


Хотира ва қадрлаш куни муборак!\nБугун 9-Май. 77 йил олдин, Иккинчи Жаҳон урушидаги сўнгги даҳшатли воқеаларнинг гумбурлаган овози эшитилмай қолди. Ушбу уруш ҳар бир оилага таъсир қилди. Қарийб 2 миллион ўзбек фронтга кетди, кўпчилик қайтиб келмади. Миллионлаб аёллар, кексалар ва болалар фронт ортида фидойи меҳнат қилдилар. Халқимиз фарзандлари ўша вақтда кўрсатган мардлиги, жасорати, қаҳрамонлиги каби юртимизнинг умумий ҳиссаси ҳам беқиёсдир.\nИнвестициялар ва ташқи савдо вазирлиги жамоаси барча уруш ва меҳнат фахрийларини Хотира ва қадрлаш куни билан табриклайди!\nМустаҳкам ирода билан бугунги ёруғ кунларгача соғ-омон етиб келган, ёшларга ҳикмат улашаётган барча азиз фаҳрийларимизга раҳмат айтамиз. Улар бизга қанча воқеаларни гапириб беришлари мумкинлигидан ҳамда бизнинг уларни эшитишга вақтимиз кам қолаётганидан титрайди юрак... Ахир, ҳатто энг ёш уруш фахрийси ҳам бугун 90 ёшдан ошган.\nУшбу кунларда вазирлик ходимлари фаҳрийларнинг хонадонларига ташриф буюришди. Бўш қўл билан эмас, гуллар, совғалар, бироқ энг муҳими бу – эътибор, албатта.\nЗамонамизнинг тирик афсоналари. Кўнгилчан ва қатъиятли инсонлар. Кўзларида ўтган 20-аср, 100 даврга тенг ҳаёт тарихи акс этади...\nФахрийларимизнинг барча хизматлари учун, фронтдаги жасоратлари, фронт ортидаги фидокорона меҳнатлари, Ўзбекистонга эвакуация қилинган миллионлаб одамларни сахийлик ва саховат билан қабул қилгани учун уларга билдирилаётган миннатдорчилик сўзларига қўшиламиз.\nСизнинг жасоратингиз ҳеч қачон унутилмайди! Сизларга чуқур таъзим қиламиз!


7 соат ичида Ўзбекистонда коронавирус инфекцияси билан зарарланганлар сони қарийб 200тага ортди - UzNews.uz\n7 соат ичида Ўзбекистонда коронавирус инфекцияси билан зарарланганлар сони қарийб 200тага ортди\nШундан 122таси Тошкент шаҳрида қайд этилган.\nСоғлиқни сақлаш вазирлиги 2020 йил 28 июль соат 17:00 ҳолатига коронавирусдан зарарланганлар сонини эълон қилди. Ўзбекистонда коронавирус инфекцияси қайд этилганлар сони 193тага ошиб 21 699 нафарни ташкил этмоқда.\nБугун айни пайтга қадар Тошкент шаҳрида 185 нафар, Тошкент вилоятида 82 нафар, Андижон вилоятида 41 нафар, Бухоро вилоятида 17 нафар, Навоий вилоятида ҳам 17 нафар ҳамда Қорақалпоғистон Республикасида 10 нафар, жами 352 нафар бемор тузалди.\nМамлакатда 12 026 (+352) нафар коронавирус инфекциясига чалинган фуқаролар (55 фоиз) соғайган.\nҲозирда 9 549 нафар беморга шифокорлар томонидан белгиланган стандартлар бўйича даво чоралари кўрилмоқда.\nАввалроқ, Тошкент шаҳрида яшаган 50 ёшли ва 61 ёшли эркак ўтказилган реанимацион чораларга қарамай ўткир нафас ва юрак қон-томир етишмовчилигидан вафот этгани ҳақида хабар берганди.


Хонадон | bekajon\nБош саҳифа › Хонадон\n«Болам жуда асабий…»\nБолалар асабийлиги ҳолати кенг тарқалган муаммолардан бири. Ушбу муаммо билан тўқнашмаган оила бўлмаса керак. Бу жуда оғриқли ҳол, бу ҳолатдан халос бўлишни ҳамма истайди. Боланинг тажанг ҳолатига келишига ота-оналарнинг ўзлари ҳам сабабчи бўлишлари мумкин. Қуйида санаб ўтиладиган хатолардан бирортаси ота-оналар томонидан содир этилса, бола асабийлик ҳолатидан сурункали ҳолатга ўтиши муқаррар.\nФарзандингиз ҳеч қачон унутмайдиган 25 бебаҳо совға\nҲар хил ўйинчоқларни ўйнаб катта бўлаётган замонавий болаларни ғайриоддий совға билан ҳайратлантириш ота-оналар учун қийин масала. Бироқ болалар учун энг муҳим ва керакли нарсалар ҳеч қайси дўконда топилмайди. Қуйида ҳар бир ота-она жигарбандига ҳадя этиши мумкин бўлган бебаҳо совғалар рўйхати билан танишишингиз мумкин. Қизиқ, улардан қайсиларини сиз болангизга совға қилишга улгурдингиз…\nМактаб ўқувчилари учун энг фойдали 5 маҳсулот\nАзиз оналар, болангиз мактабдаги фанларни яхши ўзлаштириши ва тез чарчаб қолмаслиги учун олимлар ўқувчининг кундалик таомномасини енгил ҳазм бўладиган оқсиллар ҳамда С витаминига бой маҳсулотлар билан бойитишни маслаҳат беришади. Булар қандай маҳсулотлар эканлигини эса қуйида билиб олишингиз мумкин.\nКузда болаларни нималардан эҳтиётлаш керак?\nКуз келди. Болаларнинг кўпчилиги бу мавсумда мактаб ва боғчаларга отланишади. Айнан ҳавонинг ўзгариши бола саломатлигига таъсир этмай қолмайди. Кўпчилик ота-оналар кузда болаларини янада эҳтиётлаш тадоригига тушиб қолишади. Сабаби аён: бу фаслда шамоллаш кучаяди. Хўш, болаларни кузда қандай асраш лозим?\nБолани мактабга қандай тайёрлаш керак?\nБолалар 6 ёшга киргач, ота-оналар уларни мактабга тайёрлаш ҳақда ўйлаб қолишади. Айниқса, баҳор-ёз ойларида тайёрланиш авжига чиқади. Дарҳақиқат, бола ақлан, руҳан ва жисмонан мактабга бориш учун тайёр бўлса, унинг келгусида аъло баҳоларга ўқиши таъминланади.\n«Чип-чип жўжаларим!» ёхуд 3 ёшгача болалар нималарни билиши керак?\nЎйинга берилибгина ўтирган ёки завқ билан расм чизаётган фарзандингизга қараб туриб, ҳаммаси рисоладагидек, жажжи билағон ўзига керакли барча машғулот ва ҳаракатларни қиляпти-ку, деган хаёлга борасиз. Аммо аслида унинг нималарни билиши шартлиги тўғрисидаги рўйхатни тасаввур қилиб кўрмаганингиз аниқ. Масалан, қуйидаги мисолларга нигоҳ ташлаб, ўзингиз учун янги бўлган бандларни кашф этишингиз мумкин.\n«Ойижон, биз камбағалми?» ёхуд болаларни қизиқтирадиган 7 савол\nБугун пул масаласи фақатгина катталарнинг муаммоси бўлмай қолди, десак янглишмаймиз. Ҳозирги кунда ҳали балоғатга етмаган ҳар иккинчи боланинг ҳам қўлида катта пулни кўриб, ҳайрон қолмайсиз. Айнан шунинг учун ҳам айрим ота-оналар ва болалар ўртасидаги муносабатларга совуқчилик тушмоқда. Бу муаммодан халос бўлиш учун аввал пул билан боғлиқ бўлган одатий муаммоларни таҳлил қилиб, кейин бизни қийнаётган саволларга бирга жавоб топишга ҳаракат қиламиз.\nИНТЕРНЕТ ДОМИДАГИ БОЛАЛАР\nДунёни қамраган Интернет тармоғининг имкониятлари эзгулик манфаатларига хизмат қилиши билан бирга, инсониятни ташвишга солаётган глобал муаммоларнинг чуқурлашувига кўмаклашувчи кучли восита ҳам бўлиб қолаётгани хусусида кўп гапириляпти. Бизни ўйлантирадиган жиҳати - кишилик жамиятининг тамаддуни меваси бўлган Интернетдан қандай мақсадларда фойдаланиш масаласи бўлиб қолмоқда. Айниқса, Интернетдаги «Онлайн» ўйинларга муккасидан берилиб кетган болалар ва ижтимоий тармоқларда вақтини совураётган ўсмирлар муаммоси даврнинг оғриқли нуқтасига айланган.\nБолани боғчага қачон берган маъқул? ёки юртимиздаги мактабгача таълим муассасалари фаолиятига назар\nФарзандини боғчага беришдан аввал ота-оналар иккиланади. Уйдаги шароит, овқатланиш, ғамхўрлик боғчада ҳам давом этадими? Боламни неча ёшдан боғчага берсак экан? Бугунги саҳифамизда боғча мавзусидаги кўплаб саволларингизга жавоб оласиз.


Кун мавзулари, 01 май 2017\nЭски конларда олтин қазиб олаëтган ғайриқонуний икки гуруҳ орасидаги жанжал видеода акс этди. Ҳуқуқ-тартибот идоралари маълумотига кўра, ушбу можарода жароҳатланганлар ёки ҳибсга олинганлар бўлмаган. Бу эски конлар бир вақтлар Навоий кон-металлургия комбинати тасарруфида бўлган Хатирчи тумани Олтинсой мавзеи Оқтепа маҳалласида жойлашган.\nOzodNazar: Мирзиëев эмас¸ қонунлар ишласин!\nМухолифатдаги Эрк демократик партияси бош котиби¸ математик олим¸ профессор Отаназар Орипов OzodNazar дастурида иштирок этиб¸ марҳум президент Ислом Каримовга ҳайкал қўйиш масаласидаги салбий қарашларини баëн этди. Суҳбатдошга кўра “мамлакатни таназзулга олиб борган” Каримовга “ҳайкал қўйиш ҳайф”


СУҒУРТАЛАНГАН ФУҚАРОМИЗГА ХОРИЖДА ЁРДАМ КЎРСАТИЛАДИМИ?\nЎт ўчириш машинаси сиренасини эшитиб, дарҳол: «Қаердадир ёнғин юз берди-ёв», деган ўйга борамиз. Фалокат оёқ остида, дейдилар. Ана шундай пайтда дарров кўпчиликнинг хаёлига: «Ҳовли-жойим, мол-мулким, машинамни суғурта қилдирганмидим ўзи?» деган ўй кечади. Нима учундир бошга синов тушгандагина суғурта ҳақида эслаб қоламиз.\n— Аслида бунинг туб илдизи оддий бепарволик, лоқайдлик, — дейди «Кафолат» суғурта компанияси» акциядорлик жамияти бошқаруви раисининг биринчи ўринбосари Равшан НАРЗУЛЛАЕВ. — Компаниямизда аҳоли ўртасида суғурта хизматининг аҳамияти, ҳаётимизда тутган ўрнини содда, ишонарли қилиб тушунтиришга алоҳида эътибор қаратилмоқда. Ҳудудлардаги 198 та офисда ҳам бу масала доимий назоратда.\n— Ҳудудларимизда сейсмик жиҳатдан хавфли, сел ва тошқин хавфи юқори бўлган манзиллар талайгина. Ўша ҳудудларда истиқомат қилаётган фуқароларнинг тураржойлари, шахсий мулки ҳамда бошқа объектлар суғурталанадими?\n— Юртимизнинг Бўстонлиқ, Паркент, Сўх, Поп, Нурота, Хатирчи, Ургут, Қўшработ, Зомин, Бахмал, Фориш сингари туманлари тоғ ва дашту биёбонларга яқин жойлашган. Бу гўшаларда, айниқса, баҳор ва қиш ойларида тез-тез сел ва тошқинлар рўй бериб туради. Ўша жойдаги аҳолининг уй-жойи, шахсий мулки, чорва моллари, автомобили суғурта қилиниши керак. Ҳозирда Фавқулодда вазиятлар вазирлиги билан биргаликда шундай хавфли манзиллар аниқланяпти. Мазкур масалага жиддий киришилган.\n— Ассистанс хизмати нима? Мазкур хизмат қандай иш билан шуғулланади?\n— Ушбу хизмат компания полисини сотиб олган фуқаро билан бирор ҳодиса содир бўлса, ўша ҳодиса сабабини ўрганади, зарур ҳужжатларни тўплайди ва компанияга тақдим этади. Бугунги кунда юртимизда транспорт, тиббиёт, юридик соҳалар билан бевосита шуғулланадиган 4 та ассистанс хизмати фаолият юритмоқда.\n— Дейлик, мамлакатимиз фуқароси хорижда юрган пайтида автомобиль ҳалокатига учраб, жароҳат олди. Шундай пайтда унга тиббий хизмат кўрсатиладими? Харажатлар ким томонидан тўланади?\n— Ҳаётда ҳеч ким тасодифий ҳалокат ва бахтсиз ҳодисадан ҳимояланмаган. Сиз айтган ҳолатда воқеа жойида ассистанс хизмати ходими дарҳол ҳозир бўлади. Бунинг учун унга қўнғироқ қилиш зарур. У келгач, мижозни дарҳол ўша жойга яқин клиника ёки шифохонага олиб боради, зарур дори-дармон топишга кўмаклашади. Шифохонага кетган харажат келишувга биноан компания томонидан тўланади. Масалан, биргина ўтган йилнинг ўзида хорижга чиққан фуқароларга 4 минг дона суғурта полислари сотилди. Шунингдек, Ўзбекистондаги хориж фуқароси шу ҳолга тушгудек бўлса, унга ҳам кўмак берилади.


Ифлос ҳаводан касалланиш ҳолатининг 10 фоизи ўлим билан якун топмоқда\nВы здесь: Home Кутубхона Фойдали адабиётлар Ифлос ҳаводан касалланиш ҳолатининг 10 фоизи ўлим билан якун топмоқда\nСоздано 04.12.2018 03:20 | |\nЎзбекистон Республикасининг Конституцияси, 50-модда.\nБугунги кун цивилизациясининг табиат мусаффолигига салбий таъсири нечоғли катта бўлса, унинг натижасида пайдо бўлаётган экологик муаммоларнинг ҳам инсониятга таъсири шунчалик юқори бўлмоқда.\nСтатистик маълумотлар, хусусан, Жаҳон соғлиқни сақлаш ташкилотининг Женевадаги “Ҳавонинг ифлосланиши ва унинг соғлиққа таъсири” мавзусидаги биринчи глобал конференциясидаги ҳисоботга кўра, дунё бўйлаб 15 ёшгача бўлган болаларнинг қарийб 93 фоизи ифлосланган ҳаводан нафас олмоқда. Бу, ўз навбатида, болаларнинг соғлиғи ва ривожланишига жиддий хавф солиб, ифлос ҳаводан касалланиш ҳолатининг 10 фоизи ўлим билан якун топмоқда.\nБу – ифлосланган ҳаво сабаб биргина болалар саломатлигига етаётган зарар, холос. Унинг сайёрамиз ва инсониятга етказаётган зарарини ўлчаш ёки қиёслаш ғоят мушкул. Шу боис, бугунги кунда бутун дунёда экологик муҳитни муҳофаза қилиш, табиат ва инсон ўртасида мувозанатни сақлаш билан боғлиқ вазифалар долзарб мавзуга айланди.\nМамлакатимизда экология ва атроф-муҳитни муҳофаза қилиш ҳамда мусаффолигини таъминлаш борасида мустаҳкам ҳуқуқий асос яратилгани, тегишли дастурлар асосида кенг кўламли ишлар амалга оширилаётгани экологик барқарорликни таъминлашда муҳим аҳамият касб этаётир. Ўзбекистон Республикасининг “Табиатни муҳофаза қилиш тўғрисида”ги, “Ўсимлик дунёсини муҳофаза қилиш ва ундан фойдаланиш тўғрисида”ги, “Сув ва сувдан фойдаланиш тўғрисида”ги, “Чиқиндилар тўғрисида”ги қонунлари ва бошқа ҳуқуқий-меъёрий ҳужжатлар бунда муҳим дастуриламал вазифасини ўтамоқда.\nЎзбекистон Республикасининг “Экологик назорат тўғрисида”ги қонуни атроф-муҳит мусаффолигини таъминлашда аҳоли ва кенг жамоатчилик фаоллигини ошириш, бу борада давлат ва нодавлат ташкилотлари ҳамкорлигини мустаҳкамлашга хизмат қилаётгани билан аҳамиятлидир.\n– Экология ва атроф-муҳитни муҳофаза қилиш билан боғлиқ қонунлар ижроси доимий эътиборда, – дейди Тошкент вилояти экология ва атроф-муҳитни муҳофаза қилиш бошқармаси раиси ўринбосари Ф.Ҳимматов. – Бу борада тегишли бўлим ва инспекциялар томонидан ўз йўналишлари бўйича мунтазам мониторинг ва назорат олиб борилади. Хусусан, жорий йил аҳоли зич яшайдиган ҳудудларда саноат корхоналарининг атмосферага чиқинди чиқарувчи манбалар устидан олиб борилган назорат ишлари натижасида вилоятдаги корхона ва ташкилотларнинг 382 чиқинди манбасидан намуна олиниб, 1 минг 535 таҳлил иши бажарилди. Атмосфера ҳавосининг таркибий ҳолатини ўрганиш борасидаги таҳлиллар 2017 йилга нисбатан кескин ўзгаришлар кузатилмаганини кўрсатди.\nМаълумотларга қараганда, вилоятда 99 минг 550 та автотранспорт воситаси газ ёқилғисига мослаштирилган ва натижада атмосферага чиқарилаётган зарарли чиқиндилар миқдори камайган. Маълумки, бундай автотранспорт воситаларида ёнилғининг максимал ёниши атмосферага ташланадиган зарарли моддаларнинг бензинда ишловчи автомобиллардагига нисбатан сезиларли даражада кам бўлишини таъминлайди.\nЭкологик муаммоларнинг олдини олиш ва зарарини камайтиришда аҳолининг экологик билими ва маданияти муҳим аҳамиятга эга. Бошқарма томонидан аҳолининг бу борадаги билим ва маданиятини юксалтириш, ҳар бир фуқаронинг атроф-муҳит муҳофазаси учун масъулиятини кучайтириш мақсадида кенг кўламли тарғибот-ташвиқот ишлари амалга оширилган. Хусусан, жорий йилда мутахассислар ва мутасадди ташкилотлар вакиллари билан телевидение ва радиода 346 бор суҳбат уюштирилиб, матбуотда мавзуга оид 185 мақола чоп этилган. Қарийб 3 мингта тарғибот тадбири ўтказилган.\nМухтасар айтганда, Тошкент вилоятида экология ва атроф-муҳитни муҳофаза қилиш борасидаги ишлар изчил давом эттирилмоқда. Зеро, инсоният келажаги атмосфера мусаффолигига, мусаффо ҳаво эса айни пайтда экология билан боғлиқ муаммоларнинг олдини олишга боғлиқдир.\nКатегория: Фойдали адабиётлар


Эримга ёқмай қолдим! » Ўзбекистон янгиликлари – Zamin.uz\nТурмуш давомида аёлда шундай фикр пайдо бўлиши тез-тез учраб турадиган ҳолат. Аёл турмуш ўртоғи учун ўзини ёқимсиздек ҳис эта бошлайди. Бу катта муаммо.\nБиринчидан, аёл табиатан ёқимли эканлигини ҳис этиб яшаши керак;\nИккинчидан, эри учун аёл ёқимсиз бўлиб қолган бўлса, демак оилада муносабатларга дарс кетмоқда;\nУчинчидан, ўзини ёқимсиз деб билган аёл ҳақиқатдан ёқимли эканлигига ишонмай қолади;\nТўртинчидан, эрига ёқмаслигини билаётган аёл ўзини камстишни бошлайди ва эрининг кўзида янада пастроққа тушади;\nБешинчидан, «ёқимсиз» аёл эрининг кўплаб айбига кўзини юма бошлайди.\nҲақиқатдан ҳам аёл ўз турмуш ўртоғига ёқимсиз бўлиб қоладими? Бунинг сабаби нима?\nВақт ўтиб, эркак ҳам аёл ҳам ўзгаради. Улар бир-бирига мос равишда ўзгариб борса, муаммо йўқ. Лекин, баъзида эр-хотин ҳар хил йўналишда ва турлича тезликда ўзгара бошлайди ёки умуман ўзгармай юраверади. Мана шу мутаносибликнинг бузилиши муносабатларда муаммолар келтириб чиқаради.\nЭркак бирданига хотинидан ўзгаришини талаб қилиб қолади. Унга бўлган эътирозлари кўпайиб қолади. Аёлининг жисмоний кўриниши, гапириши, ўзини тутиши, ҳиди, жинсий муносабатлардаги ўрни ва ҳоказолар ёқмай қолади. Ёки ундан ёмони, ҳеч қандай талаб эътирозсиз хотинидан секин-аста совушни бошлайди.\nХотин барча айбни ўзига олиб ўзгаришга ҳаракат қила бошлайди, лекин негадир ўзгараётган бўлса ҳам, эрининг эътирозлари камаймаётган бўлади. Шунда у ўзини айбдордек ҳис этиб бошини эгиб эрини янада баландроққа кўтариб қўяди.\nАгар эркакнинг хотинидан ранжишига сабаб бу бўлса, у ҳолда бу оддий ҳиёнат бўлиб, хотинида ҳеч қандай айб йўқ. Қўлидан келса, эрини қайтариб олади, қўлидан келмаса, эрини йўқотади. Ҳиёнат туфайли эрига ёқмай қолган аёл қанча уринмасин эрининг четдаги «асал ойи» даврида унинг кўзига ёқимсиз бўлиб кўринаверади. Вақт ўтиши керак. Четдаги муносабатлардаги эҳтирос камайганида хотини курашишни бошласа бўлади.\nЎзбек аёли эрининг меҳрини қозониш учун биринчи навбатда овқатни янада мазалироқ, тортни янада каттароқ қилишга ҳаракат қилади. Бу йўл мақсадга эришишга ёрдам бермайди. Қўшимча «қурол» сифатидагина қўлланилиши мумкин.\nБировларнинг хотинига хавас билан қарайдиган эркаклар кам эмас. Улар шу қадар бўш ва қўрқоқ бўладики, ўзи ундай аёлга уйланишга маънавий, жисмоний ва психологик кучи етмайди, ёнидаги аёли шундай бўлиши учун имконият яратиб бермайди ва бировга хавас билан кифояланиб яшайди. Хотини у аёлга ўхшамаганлиги сабаб унга меҳр билан қарай олмайди. Бундай эркаклар хотини у учун ҳаракат қилишига, ўзгаришига арзимайди. Улар ҳалиги ёқимли аёлга муносиб бўлишга ҳаракат қилмайдилар-у, нега хотинидан юқори параметрларга эга бўлишини талаб қилади? Хотини қанчалик ўзгармасин, ҳаракат қилмасин, ўша қўшнининг аёли ёқимли бўлиб кўзига кўринаверади, аёли ёқимсиз бўлиб, аёлида қўшимча камчиликлар топилаверади. Бундай эркак билан ўзгаришга ҳожат йўқ. Агар кучи етса, ўзи биринчи ўзгарсин, ана ундан кейин хотини унга муносиб бўлишини талаб қилсин. Эркак қандай бўлса, ёнидаги аёл айнан унга мос ва муносиб бўлади. Бундай эркак билан аёл ўзини қадрини кўтара олиши керак.\nБу юқоридаги кўринишнинг аксидир. Бунда эркак маълум бир сабаб(молиявий, жисмоний ва бошқа)ларга кўра ижобий томонга ўзгарган бўлади. Бундай эркак ёнида ўзига мос аёл бўлишини истайди ва бунга ҳаққи бор. Агар аёл эри ҳақиқатдан ижтимоий юксалганини ҳис этаётган бўлса, у ҳолда у ортда қолмай ўз устида ишлаши лозим. Эри кўп китоб ўқимоқдами, у ҳам адабиётга қизиқиши лозим. Эри жисмоний ҳолатини яхшиладими, аёл ҳам ўз жисмоний кўринишига аҳамият бермоғи лозим. Эри катта учрашувларга бормоқдами, аёли ёнида муносиб кўринишда ва муомилада бўлиши даркор. Бундай оилалар юксалаверади, ундаги фарзандлар эса янги ижтимоий чўққиларни забт этадилар.\nБир нечта фарзанд туққан аёл қизлик пайтидан фарқ қилиши ажаб эмас. Лекин 30-35 ёшида аёл 80кг бўлиб, юзини, сочларини парвариш қилмай қўйиб, товонлари қотиб кетиб юрса, ҳамма эркак ҳам бунга чидаши осон бўлмайди. Аёл 20 ёшида ҳам, 70 ёшида ҳам ўзига қараган бўлиши муҳим. Ўзини ёш кўрсатиш шарт эмас, лекин парвариш қилинганлиги билиниб туриши лозим. Кийимидан доимий тарзда фақат йўг ҳиди келиб турган аёл, ҳеч бир эркакка ёқимли кўринмайди.\nАёлнинг ўзига қарашга вақти етмаётган бўлса, эридан ёрдам сўраши керак. Сўраёлмайдиган, ёрдамни ола билмаган аёл эрига ёқиши тобора қийинлашиб бораверади. Эрнинг кўзига столдаги торт, тоза идишлар, супурилган ховли эмас, аёлининг юзидаги доғлари, кийимининг кирлиги, сочидаги ёғ иси аниқроқ билинади.\nБу ҳолат ҳам кўп учрайди. Бундай эркакнинг ўзига бўлган ишончи кам бўлади. У ўзидан ич-ичида нафратланади. Тайинли иш қилмайди, қўлидан ҳеч нарса келмайди. Мана шу каби эркаклар, ўзини ўзгартиришнинг ўрнига, хотинини камситишга ўтади. Уни астойдил ўзига қарамайдиган, ўзини камситадиган, бошини кўтара олмайдиган аёлга айлантириб қўяди. Йиллар давомида хотинини ерга ураверса, мақсадига эришади. Натижада эса, боши эгилган, ўзига қарамайдиган, камситилган аёлни кўриб, ўзига бўлган ишончини ошириб ўтиради. Аёл бундай эркак билан синмаслиги керак. Ўз қадрини била олган, ўзини сева оладиган, эрка бўла оладиган аёл бундай вазиятда ўзи синмай, балки эрини ҳам ботқоқдан чиқара олади.\nЭркак ўзида жинсий ожизликни ҳис эта бошласа, негадир сабабини тиббий муаммодан изламай, хотинидан излашни бошлайди. Хотинининг қўшимча 2-3 килоси, соч ранги ёки турмагини унинг жинсий ожизлигига сабаб деб билади. Жинсий ожизликнинг асосий сабаби тиббий муаммолардир. Вақтида даволанган касалликлар жинсий ожизликнинг олдини олади.\nАйнан шу аёлга уйланганидан ачиниши.\nЭркак ота-онасининг қистови ёки бошқа сабаблар билан бир аёлга уйланади. Лекин турмуш давомида унга ҳеч меҳри уйғонмайди. Йиллар ўтган сайин хотини ёқмай кетаверади, эркак ҳам ажрашмай шундай меҳрсиз турмушни давом этаверади. Агар турмуш қуришдан олдин аёл эрига ёқмаган бўлса, у ҳолда турмуш давомида уни меҳрини қозонишга ҳаракат қилиши лозим. Меҳр қозониш учун манти пишириш шарт эмас, тили ширинлик, эркалик, ўз қадрини билиш ва албатта жинсий муносабатларнинг бойлиги эркакни меҳрини қозонишда энг осон йўлдир.\nҲаётда эркак ҳам аёлига ёқмай қолиши мумкин. Лекин бу ҳолат камроқ учрайди. Асосан эркаклар турмуш давомида аёлига эътирозли бўлиб қолади. Бунинг сабаби оддий. Ўзбек аёли ўз қадрини билмайди. Қадрини билган аёлни эркак ҳам қадрлайди, унга эътирози ҳам кам бўлади. Ўзини камситадиган аёлни эса камситиш жуда осон. Ерга уриш, айблаш билан ундай аёлларни қўлда ушлаш осон.\n15:39 Суҳбатлашиш вақтидаги ёмон одатлар\n15:50 Бразилиялик тирик Барби


219 мингдан ортиқ оила ўрганилиб, 69 минг 489 муаммо бартараф этилди\nПрезидентимиз томонидан ижтимоий адолат тамойилларини таъминлаш бўйича белгилаб берилган вазифалар ижроси доирасида Жиззах вилоятида ҳам ўзгалар кўмагига муҳтож, имконияти чекланган фуқароларнинг тўлақонли ҳаёт кечириши учун муносиб шароит яратишга алоҳида эътибор қаратилмоқда.\nШу мақсадда ўтган йили вилоятда фаолият кўрсатаётган секторлар ишчи гуруҳлари томонидан уйма-уй юрилиб, 219 мингдан ортиқ оила ўрганилди. Аҳоли билан мулоқотлар давомида аниқланган 69 минг 489 муаммо бартараф этилди.\nБу борада 2018 йил давомида 310 дан ортиқ ногиронлиги бўлган шахсларга 311 та протез-ортопедия воситалари, 640 нафарига ногиронлик аравачаси, 145 нафар эшитиш қобилиятида нуқсони бўлган фуқаролар эшитиш мосламалари ва 257 нафар муҳтож фуқаро қўлтиқтаёқ ва ҳасса билан таъминланди. Шунингдек, 38 нафар ёлғиз қариянинг уйи таъмирлаб берилди. 145 нафар ёлғиз қария 11 турдаги озиқ-овқат, 4 турдаги ноозиқ-овқат маҳсулотлари билан таъминланди.\n– Ҳудудий бошқарув органлари кўмагида 347 нафар ёлғиз қария тўлиқ тиббий кўрикдан ўтказилди, – дейди вилоят соғлиқни сақлаш бошқармасининг ногиронлар, қариялар, аҳолининг бошқа эҳтиёжманд тоифаларига тиббий-ижтимоий кўмаклашиш сектори бошлиғи Дилбар Пардаева. – 145 нафар қария ижтимоий хизматга қамраб олинган. Уларга 50 нафар ижтимоий хизмат ходими бириктирилган. Ногирон ва нафақа ёшидаги фуқароларнинг даволаш-профилактика муассасаларида бепул даволаниши учун 1 минг 721 йўлланма ажратилди.\nМеҳнатга лаёқати чекланган 207 нафар аёлга касаначилик билан шуғулланиш учун ҳомий ташкилотлар томонидан тикув машинаси олиб берилди. Натижада улар учун доимий даромад манбаи яратилди.\nКам таъминланган, уй-жойга муҳтож 150 нафар ногирон фуқарога арзон уй-жой ажратиш бўйича шартномалар имзоланиб, бошланғич тўловлар учун 3 миллиард сўм, 88 нафар ёлғиз оналар ва боқувчисини йўқотган аёлларга бошланғич тўловлар учун 4 миллиард сўм маблағ ажратилди.\nАҳолини ижтимоий ҳимоя қилишни янада яхшилаш масаласи жорий йилда ҳам эътиборда. Шу мақсадда яшаш шароити оғир, кам таъминланган ва ногиронлиги бўлган 300 га яқин фуқаро, жумладан, 110 нафар аёл уй-жой билан таъминланиши режалаштирилган. Тадбиркорлик билан шуғулланиш истагида бўлган хотин-қизларга Хотин-қизларни ва оилани қўллаб-қувватлаш жамоат фонди маблағлари ҳисобидан 6,5 миллиард сўмлик имтиёзли кредит маблағи ажратилади.


15:08 / 22.05.2015\nАндижонлик Умид Ботиров маст ҳолда икки кишини пичоқлаб қўйди, бундан ташқари, уни тўхтатишга ҳаракат қилган тоғасини машинада судради. Бу ҳақда “Ҳуқуқ” газетаси ёзмоқда\nАйтилишича, улфатлар А. Файзиев, К. Тўхтаев ва Ш. Қўзиев “даврани кенгайтириш” учун ўртоқлари Ботировни шаҳардаги чойхоналардан бирига чақиришган. Анча вақт зиёфат қилгач, Файзиев ва Тўхтаев ичкилик қидириб кетишган. Улар ҳадеганда келавермагач, шериклари Қўзиев ва Ботиров кетиб қолган. Йўлда уларга етиб олган улфатлари кутиб турмаганларини пеш қилиб ҳакоратлай бошлаган. Жаҳли чиққан Ботиров Файзиевни ва Тўхтаевни урган.\nШундан сўнг томонлар қариндошлари ва дўстларини чақириб, жанжал кенгайиб кетган. Тоғасининг олдига келган Ботиров уйдан пичоқ олиб чиқиб, Файзиевни ҳимоя қилиш учун келган Йўлчибоев исмли шахсга пичоқ урган. Яраланган эркак машинасига миниб, шифохона томон равона бўлган.\nУнинг ортидан бориш учун Ботиров машинага минганида, тоғаси уни тўхтатиш учун машина эшигини ушлаб қолган, лекин маст ҳолда ўзини бошқара олмай қолган Ботиров машинани ўт олдириб, тоғасини 100 м масофага судраб кетган. Шунингдек, уни тўхтатмоқчи бўлган яқин ўртоғи Қўзиевни ҳам пичоқлаган.\nҚўзиев ва Йўлчибоев шифохонага ётқизилган. Аммо Қўзиевнинг жароҳати оғирлиги боис унинг ҳаётини сақлаб қолишнинг иложи бўлмаган.\nСуд Умид Ботировни 17 йил муддатга озодликдан маҳрум қилиш жазосига ҳукм қилди.


Telegram 7.1 чиқди: сиз кутган ва кутмаган имкониятлар! - Terabayt.Uz\nTelegram 7.1 чиқди: сиз кутган ва кутмаган имкониятлар!\nКўпчилигимиз фойдаланадиган Telegram иловаси куни кеча янгиланиб, бир қатор имкониятлар билан бойитилди. Мессенжер жамоасининг бу ҳақдаги расмий мақоласининг ўзбек тилидаги талқинини эътиборингизга ҳавола этмоқдамиз.\nЎҚИНГ: Telegram’даги тақиқ, чеклов ва чегаралар\nБугунги янгиланишда ёзишмаларда тезкор қидириш учун қидирув фильтри, шунингдек, гуруҳни аноним бошқариш имконияти, каналлардаги постларга фикр билдириш ва бошқа кўплаб функциялар қўшилди.\nЭнди янги варақлар ёрдамида қидирув натижаларини тури асосида қидиришингиз мумкин: Медиафайллар, Ҳаволалар, Файллар ва бошқалар. Фойдаланувчи, гуруҳ, канал ёки бот номи ёзилганида манба асосида фильтр қўшилади.\n2020 йилдан суратлар реклама қилинганидан камроқ қизиқарли бўлиши мумкин\nБу қидирув фильтрларини бирлаштириш мумкин – масалан, 2016 йил, мартда юборилган, «қайиқ» сўзи мавжуд бўлган хабарни қидириш.\nАноним гуруҳ администраторлари\nTelegram иловасидан демократия ва озодлик учун намойишларни ташкиллаштириш учун кенг фойдаланилмоқда. Бугун биз хавфсизроқ намойишлар учун яна бир воситани тақдим этмоқдамиз.\nАдминистратор ҳуқуқларида Анонимлик бандини ёқинг ва ушбу администратор аъзолар рўйхатидан беркитилади. Унинг чатдаги хабарлари каналлардагига ўхшаб гуруҳ номидан пост қилинади.\nАйтганча, каналлар ҳақида: биз муҳокама гуруҳига эга каналлардаги постларга фикр билдириш тугмасини қўшдик. Ҳар бир пост учун фикрлар билан ўз бўлими чиқарилади, лекин администраторга тартибни кузатиш осон бўлиши учун барча фикрлар бириктирилган гуруҳга ҳам ўтказилади.\nБиз Интернетдан функцияни номлашни ҳеч қачон сўрамаганимизнинг сабаби бор.\nАгар сиз каналнинг муҳокама гуруҳи аъзоси бўлмасангиз, Жавоблар деб номланган янги чат орқали хабардор қилинасиз.\nФақат чекланган вақтда сиз бу функцияни ушбу каналда синашингиз мумкин.\nАгар ўз каналингизда муҳокамаларни ёқишни хоҳласангиз, Канал созламалари > Муҳокама рукнига киринг.\nAndroid учун бошқа янгиланишлар\nAndroid иловасида янги равон анимациялар пайдо бўлди. Улар клавиатурани клавиатурани беркитганингизда ёки кенгайтирганингизда, шунингдек, чапдаги меню орқали кун ва тун мавзуларини алмаштиганингизда чиқади. Бундан ташқари, анимацияли қалқиб чиқувчи ойналар қўшилди – масалан, хабарларни ўчиришда, чатлар учун билдиришномалар созламаларини ўзгартиришда ёки мултимедиани сақлашда.\nМен кунда давомида ушбу мавзуларга алмаштиришим мумкин\nГуруҳ чатларида аъзонинг профил расмини босиб туриш орқали унинг катталаштирилган расмини кўриш мумкин. Бир иловада бир нечта аккаунтлардан фойдаланувчилар эса энди аккаунт алмаштиргичини босиб туриш орқали унинг бошқа аккаунтлари чатлар рўхатига назар солиши мумкин.\nЯнги анимацияли эможилар\nБиз анимацияли эможилар қаторини бойитишда давом этмоқдамиз. Анимацияли версиясини кўриш учун исталган чатга алоҳида хабарда қуйидаги эможилардан 👇 бирини юборинг.\nБугунча шулар, фикрларингиздан хурсанд бўламиз.\nЎҚИНГ: Telegram-каналингизга «Тасдиқланган» белгисини қандай олиш мумкин?\n#Telegram #Telegram Desktop #иловалар #мессенжер #Telegram X


Бугун футбол. "Металлург" - "Қизилқум" / CHAMPIONAT.asia\n23:02Де Лигт: "Немис жамоасига ҳужум қилишдан қўрқдик" 1 22:28Қайси скандинавиялик футболчини танийсиз? 14 22:22Бундеслигани титратаётган йигит бугун 19 ёшга тўлди 0 21:57"Nike" Криштиану учун махсус бутсаларни тақдим қилди 11 21:49Уругвай - Таиланд 4:0 2 21:43Хитой - Ўзбекистон 0:1 16 21:41АГМК - чемпион! 2 21:40Пирло: "Ювентус" "Барселона"дан кучлироқ" 19 21:32Андижонликлардан навбатдаги ғалабалар 0 21:26Бэйл борасидаги вазиятни уч жамоа кузатиб юрибди 5 21:21Берт ван Марвейк: "Хаёлимда фақат бир нарса бор, БААни жаҳон чемпионатига олиб чиқиш" 7 21:10"Ювентус"га "Челси" етакчиси керак 3 20:55"Ливерпуль" афсонасини калтаклашди 4 20:43Ракитич Моуриньога жавоб берди 4 20:27Погба учун икки топ-жамоа курашмоқда 3\nБугун футбол. "Металлург" - "Қизилқум"\n12 авг 14:20\nТеглар : МеталлургҚизилқумСуперлига\nБугун Суперлиганинг 21-туридан ўрин олган "Металлург" - "Қизилқум" учрашуви бўлиб ўтади.\nНавоийда кечган биринчи давра ўйинида "Металлург" 2:1 ҳисобида зафар қучган. Бугун "Қизилқум" уйдаги мағлубият тасодиф эканини сафарда исботлашга ҳаракат қилса керак.\nБугунги баҳс меҳмонлардан кўра мезбонлар учун муҳимроқ. Чунки "Металлург" кучли олтиликка киришга ҳаракат қиляпти. "Қизилқум" шундоқ ҳам тепага кўтарила олмайди. "Металлург" эса кучли олтиликка кириб олиши учун навбатдаги икки баҳсни ғалаба билан тугатишига тўғри келади.\n"Металлург" ўз майдонида охирги тўртта ўйиндан бери мағлуб бўлгани йўқ. Бу жамоа икки мартадан ғалаба ва дуранг қайд этди. Бекободликлар уйда "Локомотив" ва "Нефтчи"ни мағлуб этиб, "Насаф" ҳамда "Бунёдкор" билан дуранг ўйнади. Жамоа охирги марта 11-турда ўз майдонида АГМКга ютқазиб қўйган.\n"Қизилқум" ҳақида гапирадиган бўлсак, бу жамоа сафарда шу пайтгача 10та ўйинда майдонга тушиб, шундан учтасида ғалаба қозонган. "Қизилқум" сафарда "Сўғдиёна", "Қўқон-1912" ва "Нефтчи"ни мағлуб этиб қайтган. Жамоа иккита дуранг ўйнаб, беш марта мағлуб бўлган. Тўплар нисбати 8-14.\nБиласизми? "Қизилқум" охирги бешта турнинг тўрттасида мағлубиятга учради. Ҳамиджон Актамов шогирдлари Фарғонада ғалаба қозонишдан ташқари "Бунёдкор", "Пахтакор", "Бухоро" ва АГМК билан кечган ўйинларда ютқазиб қўйди.\nЖаҳон чемпионатларидаги энг ёдда қоларли соч турмаклари 28\n"Металлург": Андрей Сергеевич Шипиловни табриклаймиз! 2\nСуперлига-2019. Энг фахрий уч футболчи 7\nСуперлига-2019. Легионерлар ҳақида барчаси 21\nСуперлига. 1-турнинг энг чиройли голлари ТОП-3 21\nРустам Мирсодиқовни табриклаймиз! 5\n"Локомотив" 21 мартдан машғулотларга киришади 4


БУЮК ИПАК ЙУЛИДАГИ ХОРАЗМ Напишите нам\nГлавная / Туризм / БУЮК ИПАК ЙУЛИДАГИ ХОРАЗМ\nБУЮК ИПАК ЙУЛИДАГИ ХОРАЗМ\nЮксак маънавият ва маданият маркази бўлмиш Хоразм қадим-қадимдан ўзининг гео-стратегик ўрни, бошқарув салоҳияти ва айниқса, хоразмшоҳлар номи билан тарихда алоҳида ном қолдирган давлатлардан биридир. Милоддан аввалги IV асрда Хоразм Аҳмонийлардан мустақил бўлиб ажралиб чиқади. Македониялик Александр ва Салавкийлар даврида ҳам ўз мустақиллигини сақлаб қолган. Бу эса ўз навбатида, иқтисодиётнинг юксак даражада тараққий этишига ва Хоразмни энди шаклланаётган Буюк Ипак йўлидаги савдо-сотиқ алоқаларида асосий роль ўйновчи марказга айланишига олиб келди.\nКушонлар давридан бошлаб, Хоразм йирик транзит савдо марказларидан бирига айланди. Буюк Ипак йўлининг жанубий тармоғи орқали, Афғонистондан сердолик тош маржонлар, Ҳиндистондан турли хил суяк ҳайкалчалари келтирилган. Қўйқирқилганқалъа ва Жонбосқалъани археолик текшириш жараёнида Миср чиннисидан ишланган узум боши шак-лидаги буюмлар, маржонлар ва ҳайкалчалар топилган. Транзит савдо Хоразм шаҳарлари фаровонлигининг ўсишига имкон беради.\nХоразм кулолчилик буюмлари Жанубий Уралбўйидан тортиб то Бошқирдис-тонгача бўлган ҳудудлардаги ёдгорликлардан ҳам топилган. Буюк Ипак йўлининг шимолий тармоғи Хоразм орқали Қора денгиз бўйларига, ундан Европанинг бошқа ҳудудларига ўтган. Қўйқирқилганқалъа, Жонбосқалъа ва Бозорқалъадан топилган ҳар хил маржонлар Шимолий Қора денгиз бўйи ҳудудларидаги юнон шаҳарларидан келтирилган.\nЮнон географи Страбон ўз асарида – “бу дарёда (Амударё ва Узбой) кема юра олади ва у орқали оқим бўйлаб кўплаб ҳинд товарлари Каспий денгизга олиб борилади. Ундан сўнг Албанияга (Кавказортидаги), кейин Кир (Кура) дарёсига чиқилиб, у орқали Понт Эвксин (Қора денгиз)га чиқилган” – деб кўрсатиб ўтган эди.\nИзланишлар шуни кўрсатади-ки, Буюк Ипак йўлининг жанубий ва шимолий тармоқларининг Хоразм шаҳарлари орқали ўтиши унинг янада дунёга танилишида катта ҳисса қўшди.\nХоразм Марказий Осиё ва Европа савдо-сотиғида, маънавий ва маданий ҳаётида етакчи роль ўйнаб келган. Ҳозирги кунда ҳам воҳа ўзининг ҳунармандчилик, санъат, меъморчилик, тарихнавислик соҳалари билан машҳурдир.\nХива иқтисодиёт ва сервис касб-ҳунар коллежи тарих фани ўқитувчиси.


Ургутдаги Камонгарон маҳалласидан 3 та маҳалла ажралиб чиқди - zarnews.uz\nУргутдаги Камонгарон маҳалласидан 3 та маҳалла ажралиб чиқди\nЙил сайин аҳоли сонининг ортиши янги маҳаллаларнинг кўпайишига сабаб бўлмоқда. Яқинда Ургут туманидаги бир қатор маҳалла фуқаролар йиғинларидан янги маҳаллалар ажралиб чиқди.\nБу ҳақда вилоят ҳокимлиги ҳузуридаги географик объектларни номлаш ва қайта номлаш масалалари бўйича комиссия йиғилишида маълум қилинди.\nХусусан, Катта Торинжак маҳалласидан Қуйи Торинжак маҳалласи, Қуйи Алгар маҳалласидан Мустақиллик маҳалласи, Қайроқли маҳалласидан Янгиҳаёт маҳалласи, Ўроқбойжар маҳалласидан Қуйи Ўроқбойжар маҳалласи ажралиб чиқди.\nШунингдек, Боғишамол маҳалласидан Истиқлол ва Бинокор маҳаллалари, Вағашти маҳалласидан Ўрта Вағашти, Янги Вағашти маҳаллалари, Камонгарон маҳалласидан Катта Камонгарон, Қуйи Камонгарон, Хўжа Аҳрор Вали маҳаллалари ажралиб чиқди.\nБундан ташқари, Жартепа, Ватак маҳаллаларидан Зарафшон маҳалласи ажралиб чиққан бўлса, Мирзабоғлон-Чеп маҳалласи Мирзабоғлон ҳамда Чеп маҳалларига бўлинди.\nУргут туманидаги Ўрамас, Ваткан Қўзибек, Чағизмон, Деҳқонобод, Муродқишлоқ, Хўжайдуқ, Бунёдкор, Ипакли маҳалла фуқаролар йиғинларидан янги маҳалла ажралиб чиқиши учун берилган таклифлар Вазирлар Маҳкамасининг 2014 йил 4 мартдаги “Шаҳарлар, посёлкалар, қишлоқлар ва овулларнинг маҳаллаларини тузиш, бирлаштириш, бўлиш ва тугатиш, шунингдек, уларнинг чегараларини белгилаш ва ўзгартириш, уларга ном бериш ва уларнинг номини ўзгартириш тартиби тўғрисидаги Низомни тасдиқлаш ҳақида”ги қарорига мувофиқ рад этилди. Сабаби, ушбу қарорга кўра, маҳаллада 1500 та оила истиқомат қилса, янги маҳалла тузилмайди. Оилалар сони 1500 дан ортганида янги маҳалла тузишга рухсат берилади.


Иштихонлик ўқувчилар пахтадан мактабга қайтди\n25 январ 2021, Тошкент вақти: 02:45\nБу йил мактаб ўқувчиларининг пахтага чиқишини кескин тақиқлаган Тошкент ҳукумати¸ мамлакат бўйлаб коллеж талаба ва ўқитувчиларини ëппасига далага ҳайдади.\nВазирлик раддия берди\nЎзбекистон Халқ таълими вазирлиги матбуот хизмати иштихонлик мактаб ўқувчиларининг пахта теримига чиқарилгани ҳақида Озодликда 29 сентябр куни эълон қилинган хабарга раддия берар экан, шундай деб ёзди:\n“Самарқанд вилояти Иштихон туманидаги мактаб ўқувчиларининг пахта теримига жалб қилингани ҳақида баъзи хорижий оммавий ахборот воситаларида кетган аноним хабар вилоят ва туман Халқ таълими бошқармалари ходимлари томонидан ўрганиб чиқилди. Хабарда айтилган фактлар ҳақиқатга тўғри келмайди”, дейилади Ўзбекистон Халқ таълими вазирлиги матбуот хизмати тарқатган хабарда.\nХалқ таълими вазирлиги тарқатган баёнотга кўра, мактабларда дарслар мунтазам ўтилган, дарсдан сўнг эса ўқувчилар тўгарак ва спорт секцияларига жалб қилинган.\nОзодлик манбалари раддияни рад этди\nОзодлик бу раддиядан сўнг, яна Иштихон туманидаги манбалари билан боғланди. Мактаб ўқитувчиларидан бири, бу ҳақда Озодлик радиосида кетган эшиттиришдан сўнг, мактаб ўқувчилари зудлик билан мактабга қайтарилгани ҳақида гапирди:\n- Шанба кунги шу гапдан кейин текшириш бошланган. Душанба кунидан бошлаб барча ўқувчилар яна мактабга чиқди. Юқори синфлар бир ҳафтача, 5-6 синфлар 3 кун пахта терди. Болалар йўл четида эмас, анча ичкари майдонларда пахта терди, дейди исми сир қолишини сўраган мактаб ўқитувчиси.\nУнинг айтишича, ҳафта давомида ўтилмай қолган дарслар синф журналларига кейин ёздирилган:\n- Ўтган куни кечаси ўқитувчиларни чақиртириб, ҳамма журналларни ёздирди. Ўтилмаган дарслар “ўтилди” деб ёзилди. Комиссия келади, деб, ўқитувчилар кечаси 11 гача ўтириб, журналларни тўлдириб келди, дейди иштихонлик ўқитувчи.\nИштихон туманидаги қишлоқ мактабларидан бирининг бошланғич синф ўқитувчиси ҳам ўтган ҳафта юқори синф ўқувчилари пахтага чиққанини тасдиқлади:\n- Бизлар, бошланғич синфлар пахтага чиққанимиз йўқ, лекин ўтган ҳафта мактабимизни ёпди, юқори синфлар пахтага чиқди. Бугундан бошлаб дарс бошланди, дейди ўқитувчи.\nИштихон туманидаги яна бир мактаб ўқитувчиси юқори синф ўқувчилари уч кун давомида тўлиқ пахта теримида бўлганини айтди:\n- Уч кун 8-9 синф ўқувчилари пахта терди. 27-28-29 сентябр кунлари.Қуйи синфлар чиққани йўқ. Тумандаги ҳамма мактабларда шундай бўлди. Теримда ўқувчиларга норма қўйишди, лекин ким бажарарди у нормасини, дейди мактаб ўқитувчиси.\nОзодлик Иштихон туманидаги яна бир неча мактаб билан боғланди. Суҳбатлашган ўқитувчиларнинг айтишларича душанба кунидан аксар мактабларда барча дарслар тўлиқ ўтилмоқда.\nЎқувчиларни пахтага ким ҳайдади?\nОзодлик боғланган иштихонлик ўқитувчилардан бирига кўра¸ Иштихон туман ҳокими Шуҳрат Неъматов мактаблар директорларини чақириб, юқори синф ўқувчиларини пахта теримига чиқариш тўғрисида оғзаки топшириқ берган.\nҲозирча туман ҳокимининг бу ишни вилоят ва республика раҳбарлари билан маслаҳатлашгани¸ ëхуд ўқувчиларни Бош вазир кўрсатмасига зид равишда¸ далага ҳайдаш ҳақида ўз бошича қарор чиқаргани мавҳумлигича қолмоқда.\nБу саволга ойдинлик киритиш мақсадида Иштихон тумани ҳокимлиги билан кун давомида боғланишга ҳаракат қилдик. Бироқ ҳокимнинг 231 98 32 ва 629 11 54 телефонлари жавоб бермади.\nАйрим иштихонликларнинг айтишича¸ пахта режасини бажариш бўйича республикада биринчилар қаторида бораëтган Иштихон тумани ҳокими¸ республикада биринчи бўлиб план бажарилгани ҳақида ҳисобот бериш иштиëқида¸ ўқувчиларни далага чиқарган бўлиши мумкин.\nЎзбекистон Халқ таълими вазирлиги тарқатган раддияга кўра, иштихонлик ўқувчиларнинг пахта теримига жалб қилинганини вилоят ва туман Халқ таълими бошқармалари мулозимлари текширган.\nМаҳаллий ўқитувчилар фикрича, айнан Тошкентдан бевосита текширувчилар келмаганлиги боис, вилоят ҳокимлиги раҳбарлари туман ҳокимлигининг мактаб ўқувчиларини пахта теримига жалб қилганлиги фактини вилоят Халқ таълими бошқармаси мулозимлари ёрдамида хаспўшлашга муваффақ бўлган.


Мирзиёев Мактабгача таълим вазирлигини ташкил этишга фармон берди\n31 март 2020, Тошкент вақти: 11:22\nЎзбекистон Президенти Мирзиёевнинг 30 сентябр куни имзолаган фармон билан мамлакатда Мактабгача таълим вазирлиги ташкил этиладиган бўлди.\nGazeta.uz сайтининг хабар қилишича, президент "Мактабгача таълим тизимини тубдан такомиллаштириш тўғрисида"ги фармонни имзолаган.\nФармонда сўнгги 20 йил ичида мамлакатда давлатга қарашли бўлган мактабгача таълим муассасалар - боғчалар сони 45 фоиздан кўпроққа камайгани, болаларнинг фақат 30 фоизигина боғчага бораётгани айтилган.\nБундан ташқари, мактабгача таълим масканларида ишлаётган кадрларнинг аксари ўрта-махсус маълумотга эгалиги қайд этилган.\nПрезидент фармони билан тузилган вазирликка мактабгача таълим ёшида бўлган болаларнинг ҳаммасини боғчаларга жойлаштириш, шунингдек, ўзаро рақобат муҳити бўлиши учун давлат ва нодавлат таълим муассасаларини очиш вазифаси юкланди.\nФармонда айтилишича, мамлакат бўйлаб барча туман ва шаҳарларда 50 ўриндан 150 ўрингача бўлган мактабгача таълим муассасалари очилади.